Zašto je Vimbldon otkazan, a ne odložen | Original\n02/04/2020 01/04/2020 Budi aktuelan by editor\nZašto je Vimbldon otkazan, a ne odložen\nKoronavirus nastavlja da pustoši sportske događaje. Posle odlaganja Olimpijskih igara u Tokiju, otkazan je i najprestižniji teniski turnir na svetu.\nOdluku da se Vimbldon ove godine neće igrati organizatori turnira doneli su “sa velikim žaljenjem”.\nOvo je prvi put posle Drugog svetskog rata 1945. da se turnir otkazuje. Takođe, ovo je prvi put u istoriji Vimbldona, a prvi šampionat je odigran 1877, da se turnir neće igrati tokom mirondopskog perioda.\nVimbldon je trebalo da se igra od 29. juna do 12. jula.\nIpak, ova odluka je bila očekivana s obzirom na to da su AFP i WTA ranije saopštili da se svi teniski događaji otkazuju do 13. jula. Istu odluku donela je i Međunarodna teniska federacija.\nOrganizatori Vimbldona razmatrali su da odlože turnir, ali su na kraju shvatili da je otkazivanje najbolja opcija, piše ESPN.\n“Najvažnije nam je zdravlje i sigurnost onih koje bi Vimbldon okupio na jednom mestu, kada bi se dogodio“, saopštili su organizatori.\nOni su najavili da će se turnir sledeće godine održati od 28. juna do 11. jula, stoga će najbolji srpski teniser Novak Đoković i Rumunka Simona Halep morati da sačekaju još godinu dana da brane titule prvaka.\nNovak Đoković i Simona Halep\nVimbldon je do sada bio otkazan samo za vreme Prvog i Drugog svetskog rata, odnosno 1915-1918 i 1940-1945.\nPostojala je mogućnost da se ove godine šampionat odloži do kraja jula ili početka avgusta, ali se od toga odustalo jer u tom periodu nema dovoljno sunčeve svetlosti i ima previše rose u Engleskoj.\nPredlog da se turnir igra u zatvorenom prostoru bez gledalaca organizatori su odmah odbacili.\nŠto se tiče drugih Gren slemova, US open za sada nije menjao raspored i planirano je da se igra od 24. avgusta do 13. septembra, dok je Rolan Garos pomeren za drugu polovinu godine, te će se igrati od 20. septembra do 4. oktobra, umesto od 24. maja do 7. juna.\nPročitajte i: Novak i Jelena Đoković donirali milion evra za nabavku respiratora u Srbiji\nTagovi: covid 19 korona virus koronavirus otkazan\nBudi aktuelanMade in China: Kineska preduzeća posle korone opet rade punom parom\nBlog kutakZvukom do unutrašnjeg sklada


Kina o navodnoj poseti Kim Džon Una Pekingu: Nemamo pojma o čemu se radi - 27.03.2018, Sputnik Srbija\nKina o navodnoj poseti Kim Džon Una Pekingu: Nemamo pojma o čemu se radi\nMinistarstvo inostranih poslova Kine nije moglo da potvrdi informacije da je severnokorejski lider Kim Džong Un doputovao u Kinu. 27.03.2018, Sputnik Srbija\n© REUTERS / Jason LeeŽeleznička stanica u Pekingu\nMinistarstvo inostranih poslova Kine nije moglo da potvrdi informacije da je severnokorejski lider Kim Džong Un doputovao u Kinu.\n„Ne znamo o čemu se radi. Ako dobijamo neke informacije o tome, obavestićemo javnost“, rekla je novinarima zvanična predstavnica Ministarstva inostranih poslova Kine Hua Čuning.\nSvetski mediji su ranije izvestili da je, pod jakim merama bezbednosti, specijalni severnokorejski voz stigao u Peking, što sugeriše da se u njemu možda nalazi delegacija visokih zvaničnika Pjongjanga. Ako su ovi navodi istiniti to bi bilo prvo putovanje lidera Severne Koreje u inostranstvo od kako je preuzeo vlast 2011. godine.


Vlada usvojila predlog zakona o informacionoj bezbednosti\nVlada Srbije usvojila je na današnjoj sednici Predlog zakona o informacionoj bezbednosti kojim se predvidja zaštita od bezbednosnih rizika u informaciono komunikacionim sistemima.\nKako je saopšteno iz Vlade, predlog zakona uredjuje i odgovornost pravnih lica prilikom upravljanja ovim sistemima i odredjuju se nadležni organi za sprovodjenje mera zaštite propisanih ovim zakonom. „Zakon predvidja formiranje Nacionalnog centra za prevenciju bezbednosnih rizika u informaciono komunikacionim sistemima (Nacionalni CERT) koji će biti u okviru RATEL-a i obavljaće poslove koordinacije, prevencije i zaštite od bezbednosnih rizika na nacionalnom nivou“, dodala je Vlada Srbije.\nNa sednici je usvojen i predlog zakona o zadrugama, čime se stvara odgovarajući pravni okvir za ponovno oživljavanje zemljoradničkog, ali i drugih oblika zadrugarstva u Srbiji i rešava i problem imovine u društvenoj svojini, čiji su korisnici zadruge.\nVlada je usvojila i predlog zakona o centralnoj evidenciji privremenih ograničenja prava osoba registrovanih u Agenciji za privredne registre kojim se sprečava zloupotreba u privredi. On reguliše nastanak i prestanak privremenog ograničenja prava obavljanja privrednih i drugih delatnosti osobama koje zloupotrebljavaju pravo osnivanja preduzeća, registruju novi biznis, pri čemu aktuelnu kompaniju ostavljaju u problemima, otvaraju novu i na nju prenose poslovanje.\nNa sednici Vlade je usvojene su i izmene Zakona o privatizaciji kao i izmene Zakona o pravu na besplatne akcije i novčanu nadoknadu koji gradjani ostvaruju u postupku privatizacije. Izmenama Zakona o privatizaciji reguliše se prestanak važenja Zakona o Agenciji za privatizaciju i prestanak rada Agencije za privatizaciju, dok se izmenama zakona o pravu na besplatne akcije i novčanu nadoknadu koju gradjani ostvaruju u postupku privatizacije, predvidja da Ministarstvo privrede obavlja poslove koje je ranije u ime i za račun Akcionarskog fonda obavljala Agencija za privatizaciju.\nUsvojili su i izmene Zakona o porezima na upotrebu, držanje i nošenje dobara kao i izmene Zakona o poreskom postupku i poreskoj administraciji.\nVlada Srbije usvojila je Nacionalni program za suzbijanje sive ekonomije.


Hrvatska ombudsmanka upozorila na relativizaciju ustaštva i izostanak reakcije vlasti – ASinfo Portal\nHrvatska ombudsmanka upozorila na relativizaciju ustaštva i izostanak reakcije vlasti\nHrvatska zaštitnica gradjana Lora Vidović upozorila je danas da izostanak adekvatne reakcije vlasti na pojavu ustaških ili nacističkih simbola u javnom prostoru dovodi do osnaživanja revizionističkih stavova o karakteru NDH, što narušava temeljne vrednosti Ustava i otvara prostor mržnji.\nU opsežnoj analizi koja je objavljena na njenoj internet stranici Vidović je navela da su u javnom prostoru u Hrvatskoj prisutni “eksplicitni ustaški ili nacistički simboli ili oni koji asociraju na ustaški pokret”.\nOna je istakla da se budući da su “reakcije vlasti često nekonzistentne ili izostaju, stiče utisak da ih prećutno tolerišu pa se u društvu stvara atmosfera koja podstiče osnaživanje revizionističkih stavova o karakteru NDH”.\nVidović je naglasila nužnost edukacije, ali i razvijanje tolerancije i kulture istorijskog sećanja, na šta, kako je istakla, ukazuju i rezultati Istraživanja političke pismenosti učenika završnih razreda srednjih škola u Hrvatskoj iz 2015. prema kojima čak polovina učenika nije sigurna je li NDH bila fašistička tvorevina.\nOsim toga, radi suzbijanja nesnošljivosti i govora mržnje medju mladima, i Evropska komisija protiv rasizma i nesnošljivosti Saveta Evrope (ECRI) je u Izveštaju upućenom Hrvatskoj 2018. preporučila uvodjenje obaveznog obrazovanja iz ljudskih prava, navela je zaštitnica gradjana.\nOna je ocenila i da je “negiranje zločina počinjenih u NDH ili njihovih razmera, negiranje prošlosti prepune mržnje i nasilja prema Romima, Srbima, Jevrejima i političkim protivnicima ustaškog režima”.\nZaštitnica gradjana je podsetila da je na važnost zvaničnih reakcija nedavno upozorio i Evropski parlament i to Rezolucijom o porastu neofašističkog nasilja u Evropi, u kojoj je pozvao države članice EU na osudu i suzbijanje svih oblika poricanja holokausta, uključujući trivijalizaciju i minimalizaciju zločina nacista i njihovih saradnika.


Policija kontrolise brzinu i pojaseve, na rupe na putu se ne obaziru - JUGPRESS\nPostavio: Jugpress 16 Aprila, 2018\nPripadnici Ministarstva unutrašnjih poslova, Uprave saobraćajne policije, sprovešće pojačanu kontrolu brzine kretanja vozila, u periodu od 16. do 22. aprila 2018. godine.\nOva akcija će danas početi u svim državama članicama međunarodne organizacije TISPOL (Mreža saobraćajnih policija Evrope). Reč je o ukupno 32 države (28 država članica Evropske unije, Švajcarskoj, Norveškoj, Srbiji i Gruziji).\nU MUP-u podsećau da svaka kontrola vozača, odnosno vozila, podrazumeva i obavezno alkotestiranje vozača, a prilikom zaustavljanja svakog motornog vozila koje prekorači dozvoljenu brzinu saobraćajni policajci će kontrolisati i da li vozač i putnici u vozilu koriste sigurnosne pojaseve.\nAnalize pokazuju da je svaki treći saobraćajni prekršaj u Republici Srbiji prekoračenje dozvoljene brzine kretanja vozila. Istovremeno, neprilagođena brzina javlja se kao uticajni faktor u gotovo polovini saobraćajnih nezgoda sa poginulim licima, saopstio je MUP Srbije.\nPolicija s ene bavi kvalitetom puteva i udarnim rupama na njima, koje su takodje uzrok saobracajnih nesreca, iako je i to u njenoj nadleznosti


Peugeot 301 1.2 PureTech vs FIAT Tipo 1.4 16V - AutoManijak\nPOČETNA strana :: poređenje :: Peugeot 301 1.2 PureTech vs FIAT Tipo 1.4 16V\n2017. - Proizvodnja 2015. -\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju mali porodični automobil i koriste oblik karoserije limuzina sa 4 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Peugeot, 3-cilindrični agregat sa 12 ventila i 82ks , dok je drugi 4-cilindrični agregat sa 16 ventila i 95ks koji potpisuje FIAT.\nOba automobila su bila podvrgnuta Euro NCAP (European New Car Assessment Programme) testiranju, pri čemu je i jednom i drugom dodeljen podjednak broj zvezdica za bezbednost. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju mali porodični automobil, što u principu znači neku osrednju poziciju što se bezbednosti tiče, međutim to neće rešiti našu dilemu ovde. Nasuprot tome, kada je u pitanju težina vozila čiji uticaj nije zanemarljiv, italijanski automobil nudi popriličnu razliku od 17% više metala.\nNe volim da generalizujem stvari kada je pouzdanost u pitanju, mada izgleda da oba ova brenda imaju slične rezultate, kada se svi modeli uzmu u obzir. To su neki zvanični podaci, dok posetioci našeg portala pouzdanost marke Peugeot vrednuju prosečnom ocenom 4.4, a modele marke FIAT u proseku sa 4.1 od 5. Nažalost, ne raspolažem dovoljnim brojem ulaznih informacija da bih detaljnije komentarisao pouzdanost na nivou samih modela. Osim toga, vozači raznih automobila u koje je ugrađivan motor koji ispod haube skriva francuski automobil u proseku smatraju da on zaslužuje ocenu 5.0, dok je onaj ispod haube konkurenta ostvario ocenu 4.3 od 5.\nFIAT je daleko agilniji automobil i dostiže 100km/h za 3 sekundi manje od svog konkurenta. Pritom ubrzava sve do 185 kilometara na čas, 16km/h više nego što to čini konkurentski automobil. Kada pričamo o štedljivosti pobednik je svakako francuski automobil, trošeći u proseku 4.9 litara goriva na 100 kilometara (58 milja po galonu), u kombinovanom režimu vožnje. Ne možemo ignorisati razliku od 16% više goriva koje potroši italijanski automobil.\nPeugeot deluje nešto malo pouzdanije, mada je razlika marginalna. Ipak, najvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, italijanski automobil pruža značajno viši nivo bezbednosti, preuzevši na taj način ulogu favorita. Stvari se nastavljaju u istom smeru, jer FIAT ostavlja konkurenta u oblaku prašine, nametnuvši se na taj način svakom entuzijasti. To ipak ima svoju cenu, a to je potrošnja goriva... Na kraju, koliko god ja želeo da proglasim pobednika, ovde mi se to čini nemoguće. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Preporučujem ujedno da potrošite dva minuta i saznate koji bi Vam to automobil, na osnovu Vaših želja i mogućnosti, predložio virtuelni savetnik™, između više od 12.000 različitih, koliko naša baza trenutno sadrži.


Na portalu GOVNARSKE N1 odobravaju komentare u kojima se vređa premijer Srbije! (FOTO DOKAZ) – NAJNOVIJE VESTI\nNa portalu GOVNARSKE N1 odobravaju komentare u kojima se vređa premijer Srbije! (FOTO DOKAZ)\n27th January 2017 , 13:22 RTS\nCIA televizija N1 nastavlja sa bezočnom kampanjom protiv premijera Aleksandra Vučića\nPosle skandaloznog teksta u kojem premijera optužuju za gušenje slobode medija objavljenog pre dva dana, na internet portalu N1 nastavlja se prljava kampanja protiv premijera Srbije Aleksndra Vučića i SNS.\nNaime, u komentarima na vest poid naslovom “SNS u kampanji koristio Internet tim specijalaca iz Rumunije”, objavljen je komentar sa uvredom koju mrzitelji Vučića ponavljaju kao mantru.\nOno što jeste problematično, baš kad je reč o slobodi medija, je činjenica da svi komentari koji se objavljuju na portalima moraju da dobiju dozvolu administratora, što znači da je komentar sa uvredom namerno i svesno odobren.\nDa li je to ta demokratija i sloboda medija za koju se zalažu na TV N1?!\nDrustvoN1 TELEVIZIJA, TELEVIZIJA N1\n25th March 2018 , 07:04, 07:04


Novinari iz Belgije i Holandije u obilasku Republike Srpske – mojKontakt portal – Radio Televizija Kontakt\nGrupa od osam predstavnika novinara iz Holandije i Belgije stigla je u Republiku Srpsku, gdje će se tokom petodnevnog boravka upoznavati sa prirodnim bogatstvom Srpske.\nTuristička organizacija Republike Srpske /TORS/ je, u saradnji sa turističkim organizacijama Banjaluke i Šipova, novinarima organizovala obilazak više turističkih lokacija Republike Srpske, kao što su razgledanje Banjaluke, zatim posjeta izvorima rijeka Janj, Pliva i Sana, te vizitor centru Pecka i Nacionalnom parku “Kozara”.\nNovinari će tokom boravka u Srpskoj uživati i u nekim od avanturističkih sadržaja, kao što su rafting, hajking, vožnja bicikla i mogućnosti da borave u prelijepoj i netaknutoj prirodi, saošteno je iz TORS-a.\nPodršku realizaciji ove studijske posjete pružilo je i Predstavništvo Republike Srpske u Belgiji.\nU sklopu redovnih promotivnih aktivnosti, Turistička organizacija Republike Srpske u saradnji sa lokalnim turističkim organizacijama i partnerima, sprovodi studijske posjete s ciljem promocije turističke ponude Srpske, kao i povećanja broja turističkih kretanja inostranih turista.\nRačunica: Za pobjedu na izborima ne treba vam više od 20 odsto glasova


Privremeni prekid isplate obveznica zbog ažuriranja baze podataka\nPrivremeni prekid isplate obveznica zbog ažuriranj...\nObjavljeno: 31.12.2021. • 14:45 Autor: Ministarstvo finansija i socijalnog staranja\nIsplata obveznica konvertovane devizne štednje i obveznica deviznih sredstava, koja se obavlja preko poslovnih banaka i Centralne banke Crne Gore, privremeno se neće obavljati od 1. januara do 1. februara 2022. godine zbog ažuriranja baze podataka.\nDakle, razlog za privremeni prekid je tehničke prirode da bi se konsolidovali podaci o izvršenim isplatama te obezbijedio integritet baze podataka kako bi se održao kvalitet i sigurnost podataka o imaocima obveznica, što je bio slučaj i dosad.\nImajući u vidu praznike, Centralna banka Crne Gore i banke preko kojih se obavlja isplata dobili su rok do 10. januara da dostave Ministarstvu finansija i socijalnog staranja baze sa podacima o izvršenim i neizvršenim isplatama u 2021. godini.\nNakon toga, kreira se nova jedinstvena baza za 2022. godinu.\nSve ove aktivnosti imaju za cilj da se obezbijedi integritet baze podataka, kako bi se održao kvalitet i sigurnost podataka o imaocima obveznica.\nIsplata obveznica konvertovane devizne štednje i obveznica deviznih sredstava obavlja se u skladu sa Zakonom o regulisanju obaveza i potraživanja po osnovu ino duga i devizne štednje građana, Zakonom o isplati devizne štednje građana položene kod ovlašćenih banaka sa sjedištem van Crne Gore i Zakonom o isplati deviznih sredstava građana položenih kod Dafiment banke AD Beograd i Banke privatne privrede DD Podgorica položenih preko preduzeća Jugoskandik DD Beograd.


Datum objave: 13.07.2020 16:08 | Autor: Biro za odnose sa javnošću MO\nNaime, prije nekoliko dana iste strukture su objavile da je 123 pripadnika VCG podržalo političke proteste u organizaciji SPC. Ova beskrupulozna manipulacija doživjela je totalni fijasko, jer je javnost jasno uvidjela da 90% lica na tom spisku ne pripadaju VCG.\nJuče su, pokušavajući da ublaže štetu koju su sami sebi nanijeli, potonuli još dublje u njima svojstveno blato laži i obmana, te su dostavili spisak od 180 ljudi koji su potpisali isti taj pamflet.\nNa tom spisku, medjutim, nema nista novo kada su u pitanju pripadnici VCG koji se ne daju upecati na njihovu mrezu manipulacija i podaništva tudjim interesima. Ono što je posebno interesantno kao pokazatelj koliko su potpisivači i inspiratori ovog pamfleta beznadežni, jeste to što se na spisku sada pojavljuju osobe koje nikakve veze nemaju, niti su ikada imali sa VCG! Takav je primjer izvjesnog Strada Turovića, aktiviste Demokratskog fronta sa Konika.\nSve ovo dovoljno govori o tome koliko je ozbiljan pamflet koji su kreirali za političku promociju srpske crkve u Crnoj Gori.\nGospodo, ne trujte narod lažima i počnite da poštujete državu u kojoj živite. Samo tako ćete izbjeći poniženje pred pokoljenjima koja dolaze, jer ćete ostati upamćeni po vašim pokušajima da vojsku okrenete protiv države za koju su se zakleli da će i život položiti. Ima nas dovoljno sa ove strane da vam to ne dozvolimo i Crnu Goru odbranimo od vas i vama sličnim.


Teodosić ne može, ovo je tim Srbije za Mundobasket Teodosić ne može, ovo je tim Srbije za Mundobasket\nObjavljeno: 20. 8. 2019 u 10:26h\nMiloš Teodosić prema pisanju beogradskih medija, nažalost, nije uspio da se oporavi na vrijeme i neće se naći među 12 putnika na letu za Šenjang, prije kog će selektor Aleksandar Đorđević i održati konferenciju za medije na Aerodromu “Nikola Tesla”.\nVladimir Lučić, koji zbog povrede nije nastupao prošlog vikenda na Akropolis kupu u Atini, putovaće u Šenjang, nastaviti oporavak i priključiti se radu sa ostatkom ekipe prvom prilikom kada zaliječi povredu butnog mišića.\nPrvobitan plan bio je da 14 “orlova” poleti prema Kini i odluka o učesnicima Mundobasketa bude donijeta poslije naredne tri pripremne utakmice sa Italijom (23. avgust), Novim Zelandom (25. avgust) i Francuskom (27. avgust), tim prije što je FIBA ostavila selektorima mogućnost da konačan spisak dostave samo 48 sati do početka šampionata.\nPovrede su bile jače, pa su Teodosić i Dragan Milosavljević silom prilika postala posljednja dvojica igrača koja neće nastupiti u tamno plavom i bijelom dresu, počev od 31. avgusta i utakmice sa Angolom u Fošanu, pa sve do – nadamo se – 15. septembra i borbi za medalje posljednjeg dana u Pekingu.\nDvije najbolje ekipe iz Grupe D formiraće Grupu J u Vuhanu, zajedno sa dva najbolja tima iz Grupe C u kojoj su Španija, Iran, Portoriko i Tunis. U drugu fazu prenosi se samo rezultat protiv ekipe koja je prošla dalje, a u četvrtfinale plasiraće se takođe dva najbolja tima iz Grupe J.\nPotencijalni rivali “orlova” u četvrtfinalu biće timovi iz Grupe A (Obala Slonovače, Poljska, Venecuela, Kina) i Grupe B (Rusija, Argentina, Južna Koreja, Nigerija).\nSrbija prije polufinala neće moći da se sastane sa timovima poput SAD, Kanade, Australije, Litvanije, Francuske, Nemačke, Grčke, Brazila, Turske…


Beogradska dama - nova sorta ruže\nNaslovna » BG servis » Beogradska dama – nova sorta ruže\nBeogradska dama – nova sorta ruže\nNeko drugi 4. juli 2016. BG servis Postavite komentar\nNova sorta ruže zove se „Beogradska dama“, a simbolizuje uspešnu saradnju i prijateljstvo između Srbije i Holandije.\nAmbasador Holandije u Srbiji Van den Dol prve ovakve ruže zasadio je 25. marta ove godine pored Dunava, a pre nekoliko dana i zvanično je dobila ime. Ambasador je istakao da je „Beogradska dama“ primer dobre saradnje između dve zemlje i izrazio nadu sa će ona u budućnosti biti još bolja.\n– Narandžasta boja predstavlja nacionalne boje Holandije, a proizvedene su u holandsko-srpskoj kompaniji u Temerinu, tako da je koliko holandska, toliko i srpska. Ovo je sorta proizvedena po holandskoj tehnologiji, prvi put u Srbiji i Beograd je prvi grad u kome je ona posađena. Beograđani su sami izabrali naziv za ovu sortu ruže koja je zvanično postala beogradska – rekao je Van den Dol, izrazivši nadu da će „Beogradska dama“ postati simbol prijateljstva Holandije i Srbije. (Beoinfo)\nTagoviambasada holandije beogradska dama bg servis cveće ruže zanimljivosti\nPrethodni Filokafe: Šta nam patnja govori?\nSledeći Pozorišni repertoari – jul 2016.


Gradonačelnik Zaječara Boško Ničić održao sastanak sa predstavnikom NALED-a, Dušanom Vasiljevićem - Tempo Naxi radio\nGradonačelnik Zaječara Boško Ničić održao sastanak sa predstavnikom NALED-a, Dušanom Vasiljevićem\n13. јуна 2021. 13. јуна 2021. Zoran Nikolic\nMinulog petka je u salonu Gradske uprave gradonačelnik Zaječara Boško Ničić sa saradnicima, održao sastanak sa predstavnikom Nacionalne alijanse za lokalni razvoj (NALED) Dušanom Vasiljevićem, konsultantom za ekonomska i pitanja dobre uprave.\nNa sastanku je bilo reči o inicijativi NALEDA -a i Saveza pčelarskih oganizacija Srbije (SPOS) da grad Zaječar bude potpisnik Deklaracije o zaštiti pčela. Namera je da svi gradovi i opštine koje su potpisale i koji će potpisati Deklaraciju, istu promovišu putem sajta i društvenih mreža. Kako je najavljeno, uskoro će biti u funkciji interaktivna mapa zaprašivanja pčela, koja će sadržati podatke o periodu kada jedinice lokalnih samouprava vrše tretiranje komaraca, kao i podatke o načinu tretiranja i vrsti sredstva koje se koristi za tretiranje. SPOS i NALED imaju nameru da kroz informisanje javnosti o značaju očuvanja pčela, istaknu kao primere dobre prakse one gradove i opštine koji su se priključili Deklaraciji. Takođe, od strane Nacionalne alijanse za lokalni razvoj –NALED-a pokrenuta je inicijativa da grad Zaječar uđe u proces sertifikacije grada sa pozitivnom poslovnom klimom. Ideja je, kako je naglasio predstavnik NALEDA-a Dušan Vasiljević, da Zaječar bude deo Kluba koji određenim gradovima i opštinama obezbeđuje pogodnosti, ali i stvara nove mogućnosti, kako po pitanju uticaja na aktuelne reformske procese od značaja za jednu lokalnu samoupravu, tako i po pitanju dobijanja jasnih smernica o tome kako kreirati dobru poslovnu klimu. „Ideja je da sada mi biramo opštine i gradove koji zaslužuju sertifikat, a mi smatramo da je Zaječar među njima„, rekao je na sastanku Vasiljević.\nGradonačelnik Boško Ničić je izrazio zahvalnost, ali i zadovoljstvo što je Zaječar prepoznat kao grad sa pozitivnom poslovnom klimom, i naglasio da dosadašnji investitori već imaju reči hvale za službe koje su se brzo prilagođavale njihovim potrebama prilikom otvaranja pogona, kao i kvalitetom pruženih usluga i informacija. Program sertifikacije ima za cilj da poboljša saradnju svih onih aktera koji su uključeni u proces privlačenja i realizacije stranih investicija kao i da promoviše standarde koji stvaraju pozitivnu poslovnu klimu. Ovaj program će omogućiti gradovima i opštinama da kroz sertifikat pokažu potencijalnim investitorima da mogu da ponude zdravo okruženje koje pogoduje razvoju biznisa.\nZaječar: Uručen sertifikat o uspešno realizovanom projektu za mlade „Otvorena vrata iza zatvorenih vrata”\nZZJZ „Timok“ Zaječar: Nagrađeni likovni i literarni radovi povodom Nacionalne nedelje zdravlja usta i zuba


Tompson i "ustaša sa Hitlerovim brkovima" tuže predstavnike SRPSKE MANJINE: Oni lažu i pozivaju na nasilje\nKako saznajemo, ova pesma puštena je greškom na Radio Subotici i nije bilo nikakve namere da se ovom pesmom izazove neka nacionalna ili politička provokacija.\n- Radnik radija koji je puštao muziku, ovu pesmu je pustio potpuno slučajno, greškom. Posle reakcija javnosti zbog puštanja pesme, on se veoma loše oseća, jer uopšte nije imao nameru da pusti spornu pesmu, niti da izazove incident - kaže naš izvor upućen u ovaj slučaj.\nLinta: Da se izvini Radio Subotica\nPredsednik Saveza Srba iz regiona Miodrag Linta izrazio je zaprepašćenje činjenicom da je na Radiju Subotica puštena pesma proustaškog pevača Marka Perkovića Tompsona.\nLinta je istakao u saopštenju da je Tompson jedan od glavnih promotera ustaštva koji svojim javnim stavovima i nastupima izaziva nacionalnu i versku mržnju i duboko vređa stotine hiljada ubijenih Srba u NDH, stradale i proterane Srbe devedesetih godina 20. veka, čitav srpski narod i građane Srbije.\nLinta poziva rukovodstvo Radio Subotice da se putem saopštenja javno izvini građanima Srbije i svim Srbima, koji su duboko ogorčeni i šokirani zbog puštanja pesme jednog od najvećih srbomrzaca Marka Perkovića Tompsona.\n- Radio Subotica treba da aktivno radi na unapređenju razumevanja i širenju dijaloga i tolerancije, a ne da svojim programom podstiče nacionalnu i versku mržnju i doprinosi rehabilitaciji genocidne NDH i ustaša koji su najveći ološ i zlo, ne samo u istoriji hrvatskog naroda, već i u ljudskoj istoriji - naveo je on.


Heineken novom kampanjom poziva na odgovorno druženje - InStore.ba\nHome Marketing Heineken novom kampanjom poziva na odgovorno druženje\nGlobalnom kampanjom, koja ujedinjuje sve zemlje u kojima se pije Heineken, ovaj poznati pivski brend nastoji da pomogne svojim partnerima kafićima, barovima i restoranima da ostanu otvoreni, podsjećajući goste da je odgovorno druženje jedini način koji će omogućiti uživanje na omiljenim mjestima za izlazak i u vrijeme pandemije korona virusa.\nPoruka kampanje je da situacije na koje smo navikli, poput dijeljenja hrane ili prisnog pozdravljanja, moramo na neko vrijeme zaboraviti, ali da je omiljeno pivo uvijek tu i da nas spaja u druženju.\nZanimljiv i aktuelan reklamni spot internacionalnijeg pivskog brenda na šaljiv način prepoznaje nezgodne situacije u kojima se nalazimo zbog aktivnih mjera i preporuka i istovremeno ih uklapa u život u novom normalnom.\nPoruke o odgovornom druženju viđat će se i u drugim oglasnim formatima i na društvenim mrežama. Uz to, Heineken će u partnerskim kafićima i barovima raznim komunikacijskim materijalima podsjećati goste na pridržavanje osnovnih pravila higijene i bezbjedne distance.\nPrevious articleMaersk najavljuje veliku reorganizaciju, optimizaciju broja radnih mjesta\nNext articleU Evropskoj uniji proizvedeno 3,7 miliona tona čokolade u 2019.\nVelika Britanija: Amazon otvorio još jednu trgovinu “Just walk out” u...\nOtkazan PLMA-in međunarodni sajam “World of Private Label” 2021.


Koje sve markentiške trikove koriste prodavci velikih prehrambenih lanaca da bi privukli što više kupaca - Sumedija\nMnogo je različitih trikova u pogledu marketinga koje koriste prodavci velikih prehrambenih lanaca, a u cilju privlačenja i zadržavanja velikog broja kupaca. U nastavku teksta biće objašnjene neke od aktivnosti koje se najčešće koriste u ovu svrhu.\nŠtampa kataloga sa akcijskim cenama\nJedan od ključnih trikova koji se sreću u velikim prehrambenim lancima jeste štampa kataloga, i to ne bilo kakvih, već sa upečatljivim akcijskim cenama i popustima. Oni ne moraju da imaju veliki broj strana, naprotiv, na samo nekoliko dvolistaka moguće je istaći glavne proizvode koji su na popustu, ili su deo specijalne ponude. One obuhvataju često gratis pakovanja, poklon uz kupljen proizvod, nagradni kupon ili igru.\nŠtampanje ovih kataloga je veoma isplativo, jer dopiru do velikog broja potencijalnih i stvarnih kupaca, privlače pažnju upečatljivim bojama, izraženim cenama i igrom fontova i ilustracija. Sniženja cena podsticajno deluju na povećanje kupovine, posebno kada je za to dat neki okviran rok, što je često navedeno u katalozima.\nReklamni materijal kao što su katalozi predstavljaju direktni vid pormocije koja najčešće daje najbolje rezultate. Kada se uzme u obzir broj firmi kada je u pitanju reklamni materijal Beograd svakako ima najviše registrovanih. Tako da ukoliko se odlučite za ovaj vid promocije savetujemo da potražite najbolju ponudu za vas.\nRaspored proizvoda u trgovinskim lancima\nJoš jedan poznat trik koji koriste prehrambeni trgovinski lanci jeste vešto raspoređivanje proizvoda u objektima, čak i kada su rafovi ogromni, visoki i široki. Najčešće, danas za to su zaduženi merčendajzeri, koji u okviru objekta, ili ispred proizvođača kreiraju idealan raspored visine i pozicije proizvoda u objektima.\nOvaj trik vodi se time da se proizvodi čiji je cilj što veća prodaja postave u visini očiju. Ljudi razgledaju najduže u objektu rafove u visini očiju, pre nego one previsoko ili prenisko pozicionirane. Samim tim, velika je verovatnoća da će baš te proizvode i kupiti, što će pospešiti prodaju. Takođe, frekventnije se prodaju proizvodi pored kase, zato se na tom mestu pozicioniraju na primer žvake, cigarete, bombone i slično.\nIsticanje i kreiranje cena u objektu\nPored pozicije proizvoda, način isticanja njihovih cena je veoma važan za privlačenje pažnje kupaca i odluku da se realizuje kupovina. Tako, često se koriste papiri jarko crvene boje za naznačavanje akcijskih, tačnije sniženih ili ekskluzivnih cena koje važe određeni period. One više privlače pažnju, posebno iz razloga što je poznato da kupci preferiraju kupovinu proizvoda koji su sniženi, pa će odlučiti čak i za jeftiniji supstitut, pre nego za skuplji ciljani proizvod ukoliko se radi o robi široke potrošnje. Takođe, kreiranje cena usmereno je na privlačenje većeg broja kupaca.\nU vezi sa tim, danas se najčešće u velikim prehrambenim lancima sreću psihološke cene, odnosno one koje se završavaju decimalnim brojevima, pre nego zaokruženim ciframa. Razlog tome je što je dokazano da kupci najviše pamte prve dve cifre cene, pre nego ceo broj.\nMnogo je različitih trikova koji se koriste u okviru trgovinskih lanaca kako bi se povećao obim prodaje i generalno privukli kupci. Navedeni su osnovni načini diferenciranja, isticanja i kreiranja prodaje uz akcenat na potrebe kupaca i ključne aspekte koji utiču na njihovu pažnju. Sve to usmereno je na rast obima prodaje, uz krajnje ostvarenje viših nivoa profita.


Savjetnici Trampa: Besan je zbog istrage o Rusiji – BiGportal.ba\nSavjetnici Trampa: Besan je zbog istrage o Rusiji\nSavjetnici predsednika SAD Donalda Trampa kažu da je američki predsednik veoma ljut zbog istrage o mešanju Rusije u američke izbore, javlja AP. Prema onome što su rekli američkoj novinskoj agenciji, Tramp viče ispred televizora u Beloj kući i insistira na tome da je meta zavere koja ima za cilj da ga diskredituje i eventualno okonča […]\nSavjetnici predsednika SAD Donalda Trampa kažu da je američki predsednik veoma ljut zbog istrage o mešanju Rusije u američke izbore, javlja AP.\nPrema onome što su rekli američkoj novinskoj agenciji, Tramp viče ispred televizora u Beloj kući i insistira na tome da je meta zavere koja ima za cilj da ga diskredituje i eventualno okonča njegov predsednički mandat.\nTrampovi saradnici navode da je gnev američkog predsednika usmeren posebno na specijalnog savetnika Roberta Milera i zvaničnika Ministarstva pravde koji ga je imenovao Roda Rozenstajna.\nTrampovi saradnici kažu da američki predsednik smatra da su obojica protiv njega.\nU tvitu koji je juče napisao na svom nalogu, Tramp je priznao sebi po prvi put da se nalazi pod federalnom istragom i insistirao na tome da je žrtva najvećeg lova na veštice u američkoj političkoj istoriji.\n“Svedoci ste najvećeg lova na veštice u američkoj političkoj istoriji, koji predvode neki veoma loši i konfliktni ljudi”, napisao je Tramp na svom Tviter profilu.\nOn nije precizirao na šta tačno misli, ali je prethodno juče, takođe na Tviteru, reagovao na pisanje “Vašington posta” da specijalni savetnik Robert Miler ispituje njegove eventualne pokušaje da opstruiše pravdu, a u vezi istrage o navodnom mešanju Rusije u predsedničke izbore u SAD 2016.\n“Izmislili su lažni dogovor, nisu našli ni jedan dokaz, pa sada prave lažnu priču o opstrukciji pravde”, napisao je Tramp na Tviteru.


eKapija | Patricio Dei Tos predsednik Konfindustrija Srbija - Moramo se suočiti sa krizom kako bi se zaštitila radna mesta i spasilo poslovanje\nIzvor: eKapija | Petak, 03.04.2020.| 17:05\nPatricio Dei Tos predsednik Konfindustrija Srbija - Moramo se suočiti sa krizom kako bi se zaštitila radna mesta i spasilo poslovanje\nPatricio Dei Tos (Foto: Miroslava Simić)\nPandemija ima snažan uticaj na italijansko - srpsku privrednu saradnju. Više od 11.500 hiljada srpskih kompanija posluje sa Italijom, a italijanske kompanije koje su članice Konfindustrije Srbija zapošljavaju 30.000 ljudi u Srbiji.\nPatricio Dei Tos, predsednik Udruženja italijanskih industrijalaca u Srbiji je privrednik iz Treviza. Osnivač je i direktor Labor Legno i Itlas, lidera na italijanskom tržištu u proizvodnji drvenih podova i podnih obloga. Pod imenom Labor SRB njegova kompanija uspešno posluje i u Srbiji od 2015. godine. Pandemija Covid 19 uveliko je promenila poslovanje pomenutih kompanija kao i aktivnosti poslovnog Udruženja italijanskih industrijalaca u Srbiji - Konfindustrija koje Dei Tos vodi od decembra 2019.\nKakva su iskustva Konfindustrije u Italiji kada su ove novonastale okolnosti u pitanju?\n- Italija je prva zapadna zemlja koja je pogođena virusom Covid 19. Na osnovu iskustva naših kolega u Italiji, mogli smo da donesemo najbolje odluke u pravom trenutku. Na primer, Konfindustrija u Italiji primenila je model "Smart Working" pa kada se situacija i u Srbiji dramatično promenila usled ovog smrtonosnog virusa i mi smo u Srbiji uveli isti model, sa samo jednim delom tima koji radi u kancelariji dok ostatak radi od kuće. Italijanske kompanije koje posluju u Srbiji a članice su Konfindustrije, takođe su preduzele sve neophodne mere predostrožnosti kako bi zaštitile svoje zaposlene, pokušavajući da istovremeno održe funkcionalan poslovni i proizvodni proces. Ove kompanije se suočavaju sa svakodnevnim teškoćama i hitnim zahtevima kako bi rešili brojne ekonomske, logističke ali i porodične i lične probleme. Poslovna putovanja Italijana i Srba koji su naši menadžeri i tehničari veoma je teško organizovati jer - na primer ako se vrate u Italiju, moraju ostati u karantinu 14 dana i zbog toga se ne mogu vratiti u Srbiju. Ako se vrate u Srbiju, moraju ostati u karantinu 28 dana.\nUdruženje italijanskih industrijalaca u Srbiji - Konfindustrija Srbija radi i u specifičnim uslovima koje diktira pandemija. Sa kojim se izazovima susrećete vi i vaš tim na čijem se čelu odnedavno?\n- Postao sam predsednik Udruženja Konfindustrija u decembru 2019. Zajedno sa članovima Generalnog saveta, potpredsednicima i operativnim timom Udruženja, planirane su brojne aktivnosti podrške za kompanije članice zatim brojni događaji u 2020. godini, po čemu je Konfindustrija postala prepoznatljiva prethodnih nekoliko godina, ali sada su svi napori usmereni na pružanje svakodnevne podrške italijanskim kompanijama u Srbiji, članicama Konfindustrije. Njima, koji kao uspešni strani investitori posluju u Srbiji, sada, kao možda nikada do sada, su potrebne pravovremene informacije i podrška Udruženja i to svakodnevno. Naši radni dani su vrlo složeni i nepredvidivi. Konfindustrija ima 170 kompanija članica i mi moramo odgovoriti na sve njihove zahteve i pokušati rešiti njihove probleme. Zato je Konfindustrija Srbija veoma aktivna u pogledu brojnih poslovnih i ekonomskih inicijativa koje bi trebalo da pomognu italijanskoj – poslovnoj zajednici u Srbiji da se izbori sa ovim izazovom. Konfindustrija je snažna i proaktivna bilateralna veza između Italije i Srbije i stalna pokretačka snaga na relaciji Confindustria Sistema Italia, Brisel i srpske državne institucije.\nSvesni smo da moramo biti što efikasniji u rešavanju mnogih pitanja i izazova sa kojima se kompanije članice Konfindustrije suočavaju na dnevnom nivou. Situacija je teška u svim sektorima ekonomije, poslovanja i trgovine - od proizvodnog, uslužnog, IT, finansijskog, saobraćajnog i farmaceutskog sektora. Italija i Srbija su pouzdani ekonomski partneri, pa su problemi koji nastaju veoma složeni. Po poslednjim dostupnim podacima Carinske uprave Srbije, preko 11.500 hiljada srpskih preduzeća posluje sa Italijom. Kompanije članice Konfindustria Srbija zapošljavaju 30.000 ljudi.\nKako u sadašnjim okolnostima posluju vaše kompanije?\nNakon odluke italijanske vlade da obustavi veliki broj ekonomskih aktivnosti, radi očuvanja života i zdravlja ljudi, moja kompanija u Italiji Labor Legno i Itlas donela je veoma tešku odluku. Naime, odlučili smo da obustavimo svoje proizvodne aktivnosti u Italiji i zatvorimo kompaniju 12. marta 2020. To je bilo apsolutno neophodno zbog izuzetno teške humanitarne situacije u Italiji prouzrokovane dramatičnim posledicama širenja COVID-a 19. Mislim da smo doneli pravu odluku! Zdravlje ljudi koji rade sa mnom je od suštinske važnosti danas a kasnije, nakon što prestane pretnja od širenja ove pandemije i kada virus Covid 19 bude pobeđen.\nNedavno je 12 bilateralnih privrednih komora u Srbiji uputilo zajedničku inicijativu Ministarstvu finansija za sprovođenje dodatnih mera podrške malim i srednjim preduzećima u zemlji koja se suočavaju sa padom ili potpunim obustavljanjem aktivnosti zbog širenja korona virusa. Članice ove inicijative je naravno i Konfindustrija.\n- Da, ovo je samo jedna od inicijativa usmerenih ka zajedničkom delovanju velikog broja stranih investitora u Srbiji, koji nameravaju da podrže vladu Srbije u usvajanju neophodnih i odgovarajućih antikriznih mera. Za Konfindustriju je bitno da je član radne grupe koju koordinira Privredna komora Srbije. Predstavnici FIC-a, AmCham-a i Udruženja poslodavaca Srbije su takođe uključeni. Svakodnevno razmenjujemo informacije, preduzimamo inicijative i pokušavamo da rešimo brojne probleme.\nPočetak pandemije su u poslovnom smislu obeležili mnogi problemi sa prevozom robe i kretanjem ljudi, postupanjem sa vozačima kamiona, carinskim procedurama, dozvolama i svim onim što se odnosi na sprovođenje hitnih mera vlade Srbije, CEFTA i EU. Grupa eksperata i članovi - Generalnog saveta Konfindustrije Srbija napravili su važan dokument u kom smo Vladi Srbije predložili određene fiskalne mere sa ciljem ublažavanja negativnog uticaja pandemije koronavirusa na privatni sektor. Moramo da se suočimo sa ekonomskom krizom kako bi se zaštitila radna mesta i spasilo poslovanje. Instrumenti, komplementarni nacionalnim fiskalnim politikama trebalo bi da budu usmereni na suzbijanje negativnih efekata pandemije prouzrokovane širenjem COVID-19, stabilizovanje ekonomije zemlje očuvanjem zaposlenosti, podržavanje zarada porodica radnika, obezbeđivanje likvidnosti preduzeća. Akcija mora biti usmerena na pružanje svim kompanijama - malim, srednjim i velikim – takozvanog "bridge liquidity" za prevazilaženje ovog perioda "zamrzavanja" aktivnosti i potražnje. To se mora sprovesti vrlo brzo, uz garanciju i olakšane vanredne instrumente finansiranja. Da bi podržala poslovne aktivnosti, Vlada Srbije bi trebalo da razmotri privremene poreske olakšice i odlaganje naplate poreza.\nMi smo pažnju fokusirali na predloge mera koje su povezane sa važnim merama vezanim za rad, poreskim i računovodstvenim merama, transportom, graničnom kontrolom. Ova metoda intervencije imala bi prednost i suštinski značaj nakon završetka vanrednog stanja, kao podrška oporavku i rastu. Potrebne su nam vanredne mere za likvidnost i finansijske olakšice za kompanije kako bismo podržali italijanske kompanije pogođene vanrednim stanjem. Potrebna je intervencija Garantnog fonda za mala i srednja preduzeća. Neophodno je uvesti dodatne vanredne mere kako za finansiranje obrtnog kapitala tokom pada prometa, tako i za poboljšanje finansijske situacije širenjem postojećih kredita. Preduzeća moraju da prevaziđu kritičnu fazu, steknu novu likvidnost i ublaže uticaj duga tokom vremena.\nPočetkom ove nedelje je Vlada Srbije najavila aktiviranje mera za amortizaciju negativnog uticaja, izdvojivši 5,1 milijardu evra državnog paketa pomoći za privredu zemlje. Ta inicijativa predstavlja antikrizne mere, ali vreme njihovog aktiviranja ostaje pitanje. One su neophodne za zadržavanje naših zaposlenih i obima privrednih aktivnosti u situaciji kada ceo svet usporava, ako ne i gasi proizvodne aktivnosti, a Evropa teško prima našu robu. Vlada Srbije je pomogla italijanskim kompanijama na početku investicionog ciklusa u ovoj zemlji. Verujemo da će ovim merama i kroz "odgovor na izazov" sada podržati i garantovati kontinuitet poslovanja. Znamo da je zdravlje građana osnovna maksima ali potrebna nam je i ekonomska podrška da bismo održali radna mesta i održali svoje poslovanje.\nCarinska uprava Srbije\nPatricio Dei Tos\nGarantni fond za mala i srednja preduzeća


Produžen konkurs "Za svako dobro": Šansa da osvojite do 7.000 eura - Vijesti.me\nTelekomov konkurs "Za svako dobro", kojim se finansiraju društveno odgovorni projekti, od posebne važnosti za zajednicu, u ukupnom iznosu od 21 hiljadu eura, otvoren je do 7. septembra, saopšteno je iz kompanije.\nU okviru konkursa, biće odabrana najmanje tri projekta kojima će biti dodijeljeno do sedam hiljada eura za realizaciju. Na konkurs mogu da se prijave sve nevladine organizacije iz Crne Gore (udruženja, fondacije...).\nInicijativa "Za svako dobro", kako se navodi u saopštenju Telekoma, planirana je kao dugoročni projekat u oblasti društvene odgovornosti, koji će ta kompanija realizovati u saradnji sa različitim partnerima.\nOblasti u kojima se prijavljuju projekti uključuju obrazovanje, kulturu i umjetnost, zaštitu životne sredine i stvaranje jednakih mogućnosti za povezivanje i uključivanje u digitalno društvo.\nNajvažniji kriterijumi u vrednovanju projekata su relevantnost i dobrobit za zajednicu, kao i aktuelnost i kvalitet projekta (inovativnost, izvodljivost i održivost ).\nDetaljne informacije o pravilima konkursa i načinu prijave dostupne su na stranici kompanije.


“Naprednjačka vlast manipuliše podacima, Srbija se u 2018. već zadužila skoro milijardu evra” – Slobodne novine\nEkonomija • Politika\n“Naprednjačka vlast manipuliše podacima, Srbija se u 2018. već zadužila skoro milijardu evra”\nBeogradski glas (Beta) – Demokratska stranka (DS) ocenila je da je javnost u Srbiji svakodnevno izložena manipulacijama državnim podacima s ciljem da se ekonomija prikaže boljom nego što jeste.\n“Nažalost, realno stanje srpske ekonomije građani Srbije najbolje osećaju na sebi”, navela je DS u saopštenju i dodala da je verovatno najočigledniji primer manipulacije državnim podacima tvrdnja o smanjenju javnog duga.\nTa stranka navodi da je, prema poslednjem izveštaju Ministarstva finansija, iznos ukupnog javnog duga Srbije poslednjeg dana prošle godine bio 23,2 milijarde evra a da je pet meseci kasnije dug 24,1 milijardu.\n“Dakle, Srbija nije smanjila javni dug, nego je zaduženija za 916 miliona evra”, dodala je DS.\nDS je dodala da nisu tačne ni izjave o smanjenju učešća javnog duga u BDP jer je za samo pet meseci iznos duga porastao za oko 3,8 odsto.\n“U proteklih 2.200 dana sve naprednjačke vlade izvrću podatke kako bi prikrile stvarno stanje stvari, izostanak stvarnih rezultata i pogubne efekte korupcije i loše ekonomske politike. Građani koji osećaju posledice takve politike dodatno se ponižavaju zvaničnim saopštenjima u kojima se ubeđuju da žive bolje nego što to primećuju”, dodaje se.\nNamera i ambicija jeste da pokuša da se od svega pomenutog odbrani i distancira. Da vrati bar malo profesionalne etike.\nPolitika Ove novine zamišljene su kao otvorene svim političkim opcijama.\nOznakeBDP Demokratska stranka dug ekonomija javni dug Naslovna-centar Naslovna-traka\nDžon Jovanović: Počinje nova era u odnosima Srbije i Amerike\n“Izborimo se zajedno da o sudbini Niša ne odlučuje centrala SNS-a u Beogradu”\n“Stamatović uvredama Vučića skreće pažnju, on je patriota do poslednje prodate zlatiborske parcele”


Dug RS premašio 6 milijardi KM | Starmo\nNaslovnica BiH Dug RS premašio 6 milijardi KM\nDug RS premašio 6 milijardi KM\nBanja Luka — Narodna skupština Republike Srpske usvojila je u utorak, po hitnom postupku, Prijedlog zakona o izmjeni zakona o zaduživanju, dugu i garancijama.\nOpozicione stranke optužile su entitetsku vlast da novim odredbama oduzimaju dio nadležnosti Narodne skupštine (NS) u pitanjima zaduživanja RS, prenio je Radio Slobodna Evropa.\n“Nisu tačne tvrdnje da se na bilo koji način žele umanjiti nadležnosti najvišoj zakonodavnoj instituciji”, poručila je Vidović.\nRadović tvrdi da je dug Republike Srpske premašio šest milijardi maraka (3 miliona eura) i da nastavlja da raste.\nPrema podacima Ministarstva finansija i trezora Bosne i Hercegovine za četvrti kvartal 2020. godine, ukupan javni dug BiH sa 31. decembrom prošle godine iznosio je 12 milijardi i 154 miliona maraka (oko 6 i po milijardi eura).\nOd toga, dug entiteta Republika Srpska iznosi više od 5,8 milijardi maraka (oko 3 milijarde eura) što je skoro polovina ukupnog duga.\nDrugi entitet u BiH, Federacija Bosne i Hercegovine, dužan je 6,2 milijardi maraka (3,1 milijardi eura), a Brčko distrikt BiH oko 53 miliona maraka (26,5 miliona eura).\nInstitucije BiH zadužene su nešto manje od 63 miliona maraka (oko 32 miliona eura).


Američki senatori pozivaju na pregovore s Rusijom zbog novog nuklearnog oružja - Sputnjik Srbija\n17:35 25 Oktobar 2020\n22:48 08.03.2018 (osveženo 23:37 08.03.2018) Preuzmite kraći link\nNovo naoružanje koje je predstavio Vladimir Putin ne potpadaju pod dejstvo Sporazuma o smanjenju nuklearnog naoružanja 3, neophodno je početi pregovore za obnavljanje sporazuma, naveli su senatori u pismu upućenom Tilersonu.\n"Strateški dijalog SAD i Rusije postao je aktuelniji nakon javnog nastupa predsednika Putina 1. marta, kada je pomenuo nekoliko novih vidova nuklearnog naoružanja, koje Rusija, kako je saopšteno, izrađuje. Među tim vidovima naoružanja su krstareća raketa i nuklearni podvodni dron. Sada to naoružanje nije ograničeno Sporazumom o smanjenju nuklearnog naoružanja 3 i destabilizovaće situaciju ukoliko bude razvijeno", navedeno je u pismu.\nAutori pisma su naveli da će u slučaju da Sporazum SNV3 bude produžen biti moguća provera kako Rusija poštuje limite nuklearnog naoružanja i da li smanjuje količinu svog arsenala.\nProšle sedmice predsednik Putin je predstavio najnovije vidove ruskog naoružanja koji nemaju pandane u svetu. Reč je o raketnom kompleksu "sarmat", podvodnim dronovima, krstarećoj raketi s nuklearnim energetskim uređajem, avijacionom raketnom kompleksu "kindžal", laserskom i supersoničnom oružju.\nnuklearno oružje, pregovori, Senat SAD, Reks Tilerson, Vladimir Putin


nedelja, 19 april 2015 17:17\nPrevise opasno za Borkovića da vozi u Maroku\nnedelja, 19 april 2015 17:14\nponedeljak, 09 mart 2015 07:40\nBorković uprkos bolovima osvojio prvih pet bodova za Independent trofej\nVozač NIS Petrol by Proteam-a i pored zabrane lekara odlično vozio u Argentini, osvojivši 11. mesto u prvoj trci, pre incidenta u drugoj.\nNajbolji srpski automobilista Dušan Borković otvorio je veoma dobro svoju drugu sezonu u Svetskom šampionatu turing automobila (WTCC). Borković je uprkos zabrani lekara i insistiranju organizatora da vozi na sopstvenu odgovornost, zauzeo 11. mesto na prvoj trci u Argentini. U nadmetanju za Yokohama Independents Trophy Borković je prvu trku završio kao četvrtoplasirani, iza Mihelisa, Čiltona, D'Astea i osvojio prvih peti bodova.\nnedelja, 08 mart 2015 07:08\nBorković debitovao u novom automobilu sa novim timom u WTCC-u, 13. u kvalifikacijama u Argentini\nVozač NIS Petrol by Proteam-a ostavio dobar utisak pred početak nove WTCC sezone.\nčetvrtak, 05 mart 2015 19:24\nRaspored WTCC trkačkog vikenda u Argentini\n14:00h - 14:30h CET - test


Izgubljeni u prevodu - Fudbal, Reprezentacija, Top News\nPodrazumevani veb mesta 21.06.2013., 14:34\nSrpski fudbaler Nikola Đurđić demantovao je da je za nemačke medije rekao da više neće igrati za reprezentaciju.\nĐurđić je tokom prethodne sezone bio najefikasniji srpski fudbaler i zahvaljujući tome je dobio i poziv selektora ’orlova’ Siniše Mihajlovića.\n-Prethodnog dana pojavila se u javnosti moja izjava koju sam dao nemačkim medijima, a koja je izgleda u prevodu potpuno dobila drugi smisao. Nije tačno da sam rekao da su mi vrata reprezentacija zatvorena, niti da sam se čuo sa selektorom Mihajlovićem i da mi je to on saopštio – rekao je Đurđić.\nĐurđić je u januaru prešao u redove Grojter Firta, koji nije uspeo da zadrži status bundesligaša i zato srpski napadač smatra da će imati mnogo teži posao da se izbori za Mihajlovićev poziv nego što je do sada bio slučaj.\n-Moj dalji nastup za reprezentaciju Srbije za nemačke medije nisam ni pomenuo. Jedino što sam rekao je da će mi sada s obzirom da igram za drugoligašku ekipu biti teže da se izborim za poziv selektora Mihajlovića – naglasio je Đurđić.\nĐurđić je od ponedeljka na pripremama sa Grojter Firtom, koji će se naredne sezone takmičiti u Cvajti, a u četvrtak je bio strelac na prvoj prijateljskoj utakmici protiv Švajnfurta koju je njegov tim dobio sa 4:1, a u kojoj je igrao 45 minuta\nFudbalska reprezentacija SrbijeNikola Đurđić\nPrethodna vest Partizan zainteresovan za Slavka Perovića\nSledeća vest Protesti se šire, Kup se nastavlja\nProtesti se šire, Kup se nastavlja


Odgođen povratak državljana BiH iz Sirije - BIGportal.ba\n6 Decembra, 2019 6 Decembra, 2019 037\n“Ministarstvo bezbjednosti BiH u stalnom je kontaktu i nastavlja saradnju sa međunarodnim partnerima, kako bi se transport bh. državljana iz Sirije izvršio kada se za to steknu povoljni uslovi”, stoji u saopštenju.\nDragan Mektić, ministar bezbjednosti u Savjetu ministara BiH u tehničkom mandatu, ranije je rekao Srni da je u toku pronalaženje adekvatne lokacije za žene i djecu koji bi trebalo da, najvjerovatnije, sutra budu deportovani iz Sirije u BiH.\nMektić je istakao nakon današnje vanredne telefonske sjednice Savjeta ministara da za sada nije poznat tačan broj tih lica.\nMektić je juče rekao da će devet osoba odmah po povratku biti uhapšeno.\nKako je Srbija “izbjegla” okršaj sa šampionkama?


RTS :: Mugabe na univerzitetu – prvi put od srede u javnosti\nSvet Mugabe na univerzitetu – prvi put od srede u javnosti\npetak, 17. nov 2017, 09:26 -> 14:07\nMugabe na univerzitetu – prvi put od srede u javnosti\nPredsednik Zimbabvea Robert Mugabe prvi put se danas pojavio u javnosti posle smeštanja u kućni pritvor i preuzimanja vojne kontrole u zemlji u sredu, javio je "Rojters". Snage državne odbrane su prethodno saopštile da je "značajan napredak ostvaren u njihovoj operaciji istrebljenja kriminalaca oko predsednika Mugabea" i dodale da su uhapsile neke iako su drugi i dalje na slobodi.\nNekoliko hiljada diplomaca i gostiju "Otvorenog univerziteta" ustali su kada se pojavio Mugabe.\nNa podijumu, Mugabe je zajedno sa prisutnima otpevao himnu, onda je otvorio ceremoniju, a prisutni su aplaudirali.\nDržavni mediji su objavili saopštenje vojske u kom se navodi da traju pregovori sa Mugabeom koji "napreduju", prenosi AP.\nSnage državne odbrane su saopštile da je "značajan napredak ostvaren u njihovoj operaciji istrebljenja kriminalaca oko predsednika Mugabea" i dodale da su uhapsile neke iako su drugi i dalje na slobodi.\nU saopštenju se navodi da "trenutni kontakt" vojske Zimbabvea "sa glavnokomandujućim predsednikom Robertom Mugabeom napreduje a građani će o ishodu biti obavešteni što je pre moguće".\nMugabe traži još vremena za pregovore\nPredsednik Zimbabvea Robert Mugabe zatražio je "još nekoliko dana, još nekoliko meseci" u pregovorima o njegovoj ostavci koje vodi sa vojskom, rekao je predsednik utacajnog saveza veterana Kris Mucavangva.\nMucavangva, saradnik nedavno smenjenog potpredsednika koji bi, kako se očekuje, trebalo da predvodi novu vladu, rekao je novinarima u Zimbabveu da će u nekom trenutku "između sada i sutra" upozoriti Mugabea da je igra završena, prenosi AP.\n"Moraće da donese danas odluku o odlasku. Ako ne ode, to ćemo rešiti sutra", rekao je Mucavangva.\nMucvangva je rekao da je prvo Mugabeovo pojavljivanje u javnosti od stavljanja u kućni pritvor na univerzitetu "pretvaranje".\nMugabe, njegova supruga Grejs i dva ključna zvaničnika njene političke frakcije G40, nalaze se u pritvoru u Mugabeovoj rezidenciji "Plava kuća" u Harareu i insistiraju da 93-godišnji Mugabe odsluži do kraja predsednički mandat, javio je Rojters.\nNavodi se da se, zajedno sa Mugabeom i njegovom suprugom, u pritvoru nalaze ministri Džonatan Mojo i Sejvjor Kasukuvere, koji su pobegli u "Plavu kuću" nakon što su trupe napale njihove kuće u akciji izvedenoj u noći između utorka i srede, za koju vojska Zimbabvea tvrdi da nije bila puč.


Održana 31. sednica Opštinskog veća opštine S. Palanka: Dragoslav Živančević izabran za načelnika Opštinske uprave\nPrvi put u radu opštinskog veća učestvovali novi članovi iz SPS-a.\nNajznačajnija odluka na 31. sednici, ovog saziva, Opštinskog veća opštine S. Palanka je izbor i imenovanje Dragoslava Živančevića na funkciju načelnika Opštinske uprave. Na osnovu Javnog konkursa i razmatranja članova Konkursne komisije, ustanovljano je da je, dosadašnji v.d. načelnika, bio jedini kandidat i da ispunjava zakonske preduslove.\nPrvi put su u radu učestvovali i članovi Opštinskog veća iz SPS-a, novog člana vladajuće koalicije. Prisutni su bili Slobodan pantić i Dejan Jovičić, dok je Dr Periša Jovanović bio opravdano odsutan.\nČlanovi Opštinskog veća su doneli odluku o obrazovanju Mobilnog tima za inkluziju Roma u sastavu: Drako Stojadinović (Opštinska uprava), Slavica Tirnanić (Dom zdravlja), Milica Pantić (Centar za socijalni rad), Aleksandra Miljković (NSZ) i Zdravka Simić (Amaro Drom).\nData je saglasnost na Ugovor lokalne samopuprave i JKP Vodovod za isplatu dnevnica radnicima, koji su radili na zameni vodovodnih cevi i kišnog kolektora u ulici Vuka Karadžića. Inače, predsednik opštine Toplica Pintorović je najavio nastavak radova u pomenutoj ulici, na sanaciji kolovoza i trotoara, koji uključuju i sečenja i sadnju drvoreda.


VELIKI KORISNICI IZBEGAVAJU PLAĆANJE NA SVE NAČINE: EPS otkrio trikove kojima se služe | Skandalozno\nVELIKI KORISNICI IZBEGAVAJU PLAĆANJE NA SVE NAČINE: EPS otkrio trikove kojima se služe\nU saopštenju “Elektroprivrede Srbije” stoji da veliki korisnici najpre raspisuju javne nabavke, kako bi promenili snabdevača. Zakon nalaže da se pre promene mora izmiriti dug prema prethodnom snabdevaču.\n– Grad Valjevo je tri puta pokušao to da izbegne. Grad Kraljevo je u vreme raspisivanja tendera za snabdevanje za potrebe javne rasvete imao dug prema JP EPS od tri mesečne fakture, što je ukupno oko 45 miliona dinara. I grad Valjevo je imao višemesečna dugovanja prema JP EPS, koja su u trenutku raspisivanja javne nabavke iznosila čak šest mesečnih faktura, tačnije 40 miliona dinara. Ni Kraljevo ni Valjevo, nisu u potpunosti do danas izmirili svoje obaveze – navodi se u saopštenju.\nEPS navodi da je, iako je imao pravo da primeni meru isključenja, prebacio te kupce na rezervno snabdevanje kako bi građani imali javnu rasvetu.\nTo preduzeće navelo je i da učestvuje na tenderima velikih komercijalnih kupaca, sa cenom koja je ispod tržišne u toj kategoriji kupaca, i ističe da su prema podacima Eurostata, komercijalne cene prema nivou potrošnje u prvoj polovini 2017., kada se radi o potrošnji od 500.000 do dva miliona kWh, veće u Hrvatskoj za čak 28,6 odsto.\nBURAN DAN U SKUPŠTINI: Maja Gojković „priznala“ da smišlja zavere protiv poslanika!\nEPS podseća da je tržište električne energije u Srbiji otvoreno 1. januara 2015. godine, što znači da svi kupci imaju pravo odabira snabdevača, kao i da ono zahvaljujući svojoj ponudi, kvalitetom usluga i povoljnim cenama snabdeva 98 odsto tržišta komercijalnih kupaca električne energije.\nBudite prvi sa komentarom na članku "VELIKI KORISNICI IZBEGAVAJU PLAĆANJE NA SVE NAČINE: EPS otkrio trikove kojima se služe"


Generalni sekretarijat Vlade Crne Gore i Zajednica opština Crne Gore, povodom obilježavanja 28 godina od usvajanja Deklaracije o ekološkoj državi Crnoj Gori, pokrenuli su akciju pod nazivom „Nek’ gora zazeleni!“. Akcija je simbolično počela danas, na dan usvajanja sađenjem oko 7.400 sadnica različitih vrsta drveća u svim crnogorskim opštinama.\nGradonačelnik PodgoriceIvan Vukovićocijenio je da današnja kampanja govori o nivou zrelosti kojim ljudi u Vladi Crne Gore i na nivou lokalne samouprave promišljaju ova pitanja.\nPozvao je sve građane da pročitaju Deklaraciju o ekološkoj državi Crnoj Gori, kako bi na pravi način mogli posmatrati svoje buduće postupke i odnos prema ekološkim pitanjima\nMinistar održivog razvoja i turizma,Pavle Radulović, ocijenio je da je u Crnoj Gori mnogo datuma na koje treba da budemo ponosni, a da je današnji jedan od njih.\nRadulović je istakao da obilježavanje 28 godina od donošenja Deklaracije dočekujemo kao zemlja koja je zaštitila oko 13% teritorije, a kada se, kako je rekao, uzme u obzir zaštita prema međunarodnim sporazumima, ukupna površina stavljena pod zaštitu u Crnoj Gori iznosi oko 20% teritorije.\nMinistar odbranePredrag Boškovićrekao je da učešćem u akciji žele da pokažu odgovornost prema velikoj ideji koja je stvorena prije tačno 28 godina i pošalju jasan signal da je Vlada opredijeljena za zaštitu životne sredine. Govoreći o Sinjajevini, gdje je Vlada odlučila da formira vojni poligon, ministar je istakao da to ne može da naruši planinu, njen biodiverzitet, a pogotovo da uništi Crnu Goru kao ekološku državu.\nGlavni pregovaračAleksandar Drljevićsmatra da je današnja akcija potvrda da u Crnoj Gori postoji značajna svijest o zaštiti životne sredine, unapređenju stanja u oblasti životne sedine. „Poglavlje 27 je jedno od najznačajnijih u našem pregovaračkom procesu i na ovaj način potvrđujemo da smo spremni, uz sve kapacitete koje imamo, da izađemo na crtu svim izazovima kad je ovo poglavlje u pitanju. Zaštita životne sredine je dugotrajan proces koji nema kraja i važno je da u tom procesu učestvujemo svi“, dodao je on.\nPrema riječima generalnog sekretara Zajednice opština Crne Gore,Refika Bojadžića, sve opštine su bez izuzetka podržale akciju. „Ovo je, po nama, najbolji odgovor na klimatske promjene i u tom pravcu opštine imaju važnu ulogu, jer kad učestvuju sve strukture na lokalnom nivou, to daje posebnu snagu i kvalitet u nastojanju da Crna Gora očuva najveću vrijednost koju imamo, a to je naša lijepa državna sredina“, rekao je on.\nDržavni sekretar u Ministarstvu poljoprivrede i ruralnog razvoja,Milosav Anđelić, rekao je da je ovo samo početak aktivnosti koje će biti sprovedene na teritoriji Crne Gore u pravcu pošumljavanja.\nAmbasadorka Bugarske u Crnoj Gori,Meglena Plugčijeva Aleksandrova, pozvala je sve da se uključe u ovu akciju, ističući da bi svaki ambasador po dolasku u našu državu trebalo da zasadi drvo. „Crna Gora je velika i lijepa zemlja na maloj teritoriji i to treba da se čuva“, poručila je ambasadorka.\nTelekom donirao 20 sadnica


Ulepšajte svoje terase modernim komadima nameštaja - Lux Life luksuzni portal\nUpravo iz tog razloga, mnogi od njih se raduju prvim danima sunca, visokim temperaturama, zelenilu i prilici da provode vreme na otvorenom, okruženi svim njenim lepotama i vanvremenskim komforom. Samim tim, mnogi ljudi upravo u leto osvežavaju svoja dvorišta i terase, kupujući nove komade nameštaja, kreirane upravo u te svrhe.\nRedovi paralelnih daščica kreiraju odvažne linearne elemente koji su zajednički imenilac svih komada iz Caicos kolekcije za eksterijer. Dizajnirana od strane Ramona Estevea za brend RH, komadi iz Caicos kolekcije svoju inspiraciju pronalaze u internacionalnom stilu pedesetih godina prošlog veka.\nKreirani od održivo dobavljenog drveta tikovine, svaki modularni komad, bilo da se radi o nameštaju za sedenje ili stočiću, kreira snagu iz jednostavnosti, kako bi majstorski definisali bilo koji eksterijer. Na kraju, možemo još dodati da je ova kolekcija već sada dostupna za kupovinu.\ngarniture za dvorište


Niška televizija » Tužilac ubijen sa tri hica u glavu\nObjavljeno 01.04.2015. 11:00\nISTANBUL – Istanbulski tužilac Mehmet Selim Kiraz, kog su u utorak kao taoca držali pripadnici zabranjene levičarske grupe, podlegao je povredama u bolnici nakon što je sa tri metka ustreljen u glavu, prenose danas elektronski mediji, navodeći i da su otmičari u njegov kabinet upali prerušeni u advokate.\n„Hurijet“ prenosi izjavu načelnika policije Istanbula Selamija Altinoka, da su specijalne snage počele operaciju oslobađanja tužioca u zgradi suda Čaglajan, kada se čula pucnjava.\n„Naše snage postupale su strpljivo šest sati i preduzele sve neophodne bezbednosne mere“, rekao je on.\nSa otmičarima su vođeni šestočasovni pregovori, a Kiraz je zadobio teške povrede, kojima je kasnije podlegao u obližnjoj bolnici „Florans Najtingejl“, čiji su lekari bezuspešno pokušali da mu spasu život.\nPozivajući se na svedoke, Rojters je javio da se čula eksplozija i pucnjava iz zgrade i video dim, kao i dvoje ambulantnih kola koja napuštaju mesto događaja.\nČestitajući policiji na sprovedenoj operaciji, turski predsednik Redžep Tajip Erdogan rekao je da je Kiraz zadobio pet rana iz vatrenog oružja, od čega tri u glavu, a da su otmičari upali u tužiočev kabinet „noseći advokatsku odoru“.\nRanije tokom dana na internetu je objavljena fotografija na kojoj maskirani napadač drži pištolj uperen u glavu tužioca, a u pozadini na zidu zastava zabranjene marksističke Revolucionarne narodnooslobodilačke partije-Fronta (DHKP-C).\nKiraz je bio vodeća ličnost u istrazi smrti 15-godišnjeg Berkina Elvana, koji je preminuo marta prošle godine posle 269 dana provedenih u komi zbog povreda zadobijenih u sukobu s policijom u masovnim protestima početkom leta 2013. godine.\nGrupa je dala tužiocu rok do 15 sati i 36 minuta po lokalnom vremenu da saopšti identitet policajaca za koje tvrde da stoje iza ubistva Elvana, ili će biti ubijen, a među zahtevima je bilo i „javno priznanje“ odgovornih policajaca.\nTužilac će, kako prenosi AFP, biti sahranjen danas.\nTurski premijer Ahmet Davutoglu rekao je da je ubistvo koje je šokiralo Tursku bio „i napad na tursko pravosuđe, tursku demokratiju i sve građane Turske“, prenela je francuska agencija.\n„Dan proveden u mraku“ i „Crni utorak“, naslovi su dnevnika „Džumhurijet“ i „Hurijet“, koji asociraju i na najobimniji nestanak struje u Turskoj za poslednjih 15 godina.\nMeđutim, ministar energetike Taner Jildiz rekao je da isključenje struje ne treba povezivati sa talačkom krizom u Istanbulu, nakon što su neki opozicioni političari izneli tezu da je nestanak struje namerno izazvan kako bi se unelo oružje u zgradu suda, navodi AFP.\nTanjug 01.04.2015 09:56


Foto: Instagram/mariasharapova / screenshot\nRadi se o nedozvoljenoj supstanci, melodonijumu, koji je bio deo leka koji je Šarapova uzimala čak deset godina.\nNikada to nije ni prikrivala, te je ostala u šoku kada je zbog iste suspendovana 2016.\n- Tog jutra sam se probudila i osećala kao da se spremam za meč. Vrlo je teško misliti o tome da moraš da se suočiš sa svetom i kažeš da si zaje*ao sve - prisetila se Šarapova, a prenosi RT.\nŠarapova je otkrila i kako su tada više verovali ruskoj nego američkoj medicini, pa je njen otac kontaktirao ruske lekare.\nJedan od njih preporučio joj je nekoliko lekova za prevenciju, a u jednom od istih je u sadržaju bilo mildronata.\n- Kad sam bila mlađa, videla sam da sam lošeg zdravlja i otac je tražio ličnog lekara u Rusiji. Iako smo živeli u Americi, on je mislio da je bezbednije da priča sa Rusom, ali taj lekar nije imao iskustva sa sportistima. Izveo je mnogo testiranja i sastavio spisak lekova koji bi se mogli uzeti i problemi koje sam imala od 2006, rekao je da će nestati sa mildronatom, koji se u Rusiji uzima kao aspirin - objasnila je Šarapova.\nPosle duge pauze se Šarapova vratila 2017. ali više ništa nije bilo isto. Da je pogrešila shvatila je tek nakon jednog mejla ITF.\n- Moja majka je tada nedeljama spavala kod mene, da bih imala društvo. Otac je takođe često bio tu da ništa ne bi pošlo po zlu, da ne bih počela da krivim druge. Moraš da preuzmeš kontrolu i znaš da si napravio glupost - kaže Šarapova.\nNASRED DONJEG DELA KUPAĆEG - RUPA Sneža Borjan i slika sa bazena od koje padaju VILICE /FOTO/\nU tom periodu kaže da je bila veoma ranjiva.\n- Posle svoje žalbe sam se osećala slobodno. Sud se nije saglasio sa ITF-om jer ja nisam krila da uzimam meldonijum - istakla je Šarapova.


Gubici u transportu 120 MILIONA EUR, do kraja godine 600 MILIONA - Bizlife.rs\nGubici u transportu 120 MILIONA EUR, do kraja godine 600 MILIONA\nPotpredsednica Vlade Republike Srbije i ministarka građevinarstva, saobraćaja i infrastrukture Zorana Mihajlović izjavila je da je snabdevanje robom u trenutnoj situaciji, kada se borimo protiv širenja koronavirusa, od vitalnog značaja.\nMihajlović je u izjavi za RTS rekla da su danas prohodni najvažniji putevi, što je bio slučaj i juče, i precizirala da je do jutros u 7 časova u Srbiju ušlo 26.000 teretnih kamiona, od čega 13.000 za potrebe naše zemlje.\nOtežavajuća okolnost je, kako je navela, što sa druge strane trpimo gubitke kada govorimo o prevozu putnika, bilo da je u pitanju vodni, vazdušni ili železnički saobraćaj.\nPotpredsednica Vlade je, ilustrujući gubitke, podsetila na to da je 22. marta prošle godine bilo 14.500 putnika na Aerodromu „Nikola Tesla“, dok je 22. marta ove godine bio 71 putnik.\nMihajlović je navela da je procena da do ovog trenutka u putničkom transportu gubici iznose približno 120 miliona evra, a da će do kraja godine biti oko 600 miliona evra u oblasti transporta, od čega vazdušni saobraćaj trpi najveće gubitke.\nzorana mihajlović gubici transport koronavirus


Partrizan će u subotu u Tel Avivu u prvom polufinalu igrati protiv Cedevite, dok će u drugom meču snage odmeriti podgorička Budućnost i domaći Makabi.\n"Partizan od kad igra u Jadranskoj ligi uvek dođe do završnice takmičenja. Osvojili smo pet titula uzastopno, iako prošle godine u Ljubljani i pretprošle u Zagrebu nismo bili favoriti. Na ovakvim turnirima se nikad ne zna, igra se jedna utakmica u kojoj može da odluči inspiracija cele ekipe ili motivisanost pojedinca", rekao je Jovanović.\nOn je dodao da zna da iako je Makabi favorit za osvajanje titule, navijači i javnost od Partizana očekuju titulu u Tel Avivu.\nTrener crno-belih je rekao da će se Milan Mačvan oporaviti do subotnje utakmice, dok će odluku o Davidu Bertansu tek doneti.\n"Uložili smo mnogo truda i energije da bismo došli do finalnog turnira, za nas je plasman na fajnal for veliki uspeh ako se uzme u obzir da smo ponovo promenili veliki broj igrača u odnosu na prethodnu sezonu", zaključio je Jovanović.\nPartizan je ove sezone u regularnom delu takmičenja dva puta igrao sa Cedevitom. U Beogradu je ostvarena pobeda, u Zagrebu je zabeležen poraz.\n"Cedevita je ambiciozna ekipa i ne očekuje nas laka utakmica. Mi ćemo biti motivisani i možemo se nadati uspehu ukoliko odigramo koncentrisano svih 40 minuta", rekao je najstariji igrač Partizana Dušan Kecman.\nBek Partizana je dodao da će on i saigrači pokušati da naprave korak više u karijerama.\n"Naši navijači, ma koliko mi pričali da je sam plasman na završni turnir veliki uspeh, potajno se nadaju osvajanju trofeja. Cilj svakog igrača je da napravi korak više, ali prvo da mi prodjemo polufinale, pa ćemo posle razmišljati kako dalje", rekao je Kecman.\nUtakmica Cedevita - Partizan igra se u subotu od 17:45 sati, dok je meč između Makabija i Budućnosti na programu od 20:15, a finale u ponedeljak od 20:15.


Rabljeni John Deere x534 kompaktni traktori, kosilice oglasi na prodaju - Hrvatska - Mascus Hrvatska\nVi ste ovdje: Mascus Hrvatska > Komunalni strojevi > John Deere > John Deere x534\nRabljeni John Deere x534 kompaktni traktori\nJohn Deere X534Snaga motora:\nOvdje je kompletna lista polovnih John Deere x534, X 534 kompaktni traktori za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og John Deere x534, X 534 kompaktni traktori koji su Vam zanimljive, uz korišćenje opcija koje se nalaze iznad. Ako zelite da promjenite pretragu, vratite se na vrh strane i koristite opciju “nova pretraga”.\nIzaberite brend, model, cijenu i/ili lokaciju da vidite dostupne mašine u kategoriji John Deere x534, X 534 kompaktni traktori.\nMascus je najveće trzište na internet za kupoprodaju polovnih mašina u kategoriji John Deere x534, X 534 kompaktni traktori i druge opreme za uređenje bašti i peizaznu arhitekturu. Ukoliko imate bilo koje pitanje vezano za kupoprodaju traktora, kosilica, dimnjičare, oprema za zaštitu I obradu zemlje, mašina za obradu, ili druge opreme za uređenje pejzaza , molimo Vas kontaktirajte Mascus RS.


08-08-2021 19:25 Srbija Politika\nKurtiju je sporazum koji je Rama potpisao sa Srbijom i Severnom Makedonijom došao kao "kec na jedanaest", jer sada smatra da ima dokaz da se Rama okreće prema istoku i Beogradu, a da u takvoj situaciji on može biti lider albanske zajednice u regionu.\nKurti udario na Ramu\nU tom tonu ispred ambasade Albanije u Prištini održana je serija, doduše manjih protesta, na kojima je izraženo neslaganje sa inicijativom premijera Albanije Edija Rame za stvaranje "Otvorenog Balkana" i saradnju sa Srbijom.\nDiplomata u penziji Zoran Milivojević podseća da rivalstvo Rame i Kurtija datira od ranije i da je Kurti sada pojačao svoje aktivnosti jer ga, kako ističe, na jesen čekaju za njega veoma bitni lokalni izbori na Kosovu i Metohiji.\n- I pre izbora u Albaniji, poslednjim na kojima je Rama pobedio, bilo je jasno da postoji razlika u političkim stavovima i prilazima između Kurtijevog Samoopredeljenja koje je učestvovalo na tim izborima, i Ramine stranke ali i između njih lično - navodi Milivojević.\nKako dodaje, Kurti je pokušao da se na tim izborima probije unutar albanske političke zajednice s idejom da će sa te pozicije moći da polako preuzme mesto lidera Albanaca u regionu.\n- Međutim, oni se strateški i ideološki veoma razlikuju i učešće Kurtija na tim izborima nije bilo dobrodošlo iako na njima nije dobro prošao. Rama je pragmatičan političar i u neku ruku vodi racionalnu politiku koja odgovora potrebama regiona, ali i EU. I ta politika mislim da ima podršku i na Zapadu koji su neka vrsta sponzora Albanije - veruje Milivojević.\nAlbanski ekstremisti Kurtijeva ciljna grupa\nKurti s druge strane, dodaje Milivojević, vodi iracionalnu politiku i igra na kartu ekstremnog albanskog nacionalizma, posebno kad je reč o Srbiji, u nadi da će mu albanski ekstremisti u regionu pružiti podršku da skine Ramu sa „trona“.\n- I u tom smislu on i Samoopredeljenje obezbeđuju političku koheziju i platformu za svoju unutrašnju poziciju. To sve više dolazi do izražaja a naročito ubedljive pobede Edija Rame na izborima u Albaniji. Ovo što se sada dešava na relaciji Tirana-Skoplje–Beograd, Kurtiju ne odgovara i posledica toga je manifestacija koja se dešava u obliku mini protesta, uz koje se provlači ne samo negodovanje zbog sporazuma već i protivljenju dijaloga Beograda i Prištine -zapaža Milivojević.\nRama poslao jasnu poruku iz Skoplja\nSve ovo, kaže Milivojević, može biti i deo performansa Kurtija za glasače, odnosno, određenu ciljnu grupu koja smatra da Kurti vodi pravu politiku.\n- Reakcija pristalica Kurtijeve politike je ne samo izraz politike Samoopredeljenja već služi i za potrebe tom nacionalističkom pristupu. Mislim da će se sukob na relaciji Kurti-Rama nastaviti i tu neće biti neke ozbiljnije saradnje naročite posle jasne poruke Rame iz Skoplja da Albanija ostaje na poziciji saradnje u regionu - kaže Milivojević.\nČinjenicu da je i Rama u više navrata istakao da je Kosovo deo Albanije, a i Kurtijev je strateški cilj da se tzv. Kosovo ujedini sa Albanijom, što znači da su im težnje iste, Milivojević objašnjava razlikom u pristupu ka ostvarenju tog cilja, uz napomenu da Rama čeka ulazak Albanije u EU, dok Kurti tu ideju želi da iskoristi za svoje sitne političke poene.\nInače, protest ispred albanske ambasade u Prištini zbog "Otvorenog Balkana" održala je organizacija Pokret za demokratiju kao simboličnu akciju protivljenju ove inicijative.\nŠiptari odbili vašingtonski sporazum! Više o tome OVDE.


muzeji-admin - 22 oktobra, 2020 17 aprila, 2021\nStalna postavka Zavičajnog muzeja Petrovac na Mlavi\nZavičajni muzej Petrovac na Mlavi predstavlja novu Stalnu postavku koju čini arheološka postavka nalaza s kasnoneolitskog lokaliteta Belovode (5350–4600. godine stare ere) i dokumentarno-istorijska izložba o nastanku i razvoju Petrovca na Mlavi do početka Drugog svetskog rata.\nod 09. do 12. novembra od 08 do 20 časova.\nRadionice sa učenicima nižih razreda Osnovne škole u Petrovcu. Vođenje kroz gostujuću izložbu Prirodnjačkog muzeja u Beogradu.\n(Zavičajni muzej u Petrovacu na Mlavi, Srpskih vladara 163)\nRadionica "Crno i belo"\nPredavanje o istorijatu čokolade\nKustos Prirodnjačkog muzeja u Beogradu, Desa Đorđević Milutinović održaće predavanje o istorijatu čokolade u Narodnoj biblioteci „Đura Jakšić“.\n(Narodna biblioteka „Đura Jakšić“ , Radeta Moskovlića 17, Petrovac na Mlavi)\nTribina posvećena rodnoj ravnopravnosti u saradnji sa Centrom za socijalni rad, u Narodnoj biblioteci „Đura Jakšić“.\n(Narodna biblioteka „Đura Jakšić“ , Radeta Moskovlića 17)\n14. novembar od 18 do 00 časova.\nEvropska Noć muzeja u Zavičajnom muzeju - otvaranje gostujuće izložbe – Kad prestaneš da me češljaš, prestaću da te mrzim, Muzeja afričke umetnosti u Beogradu.\nGostujuća izložba Muzeja afričke umetnosti u Beogradu\nLikovna izložba ULUP-a\nod 09. do 14. novembra.\n( Galerija „Krug“)\nod 08 do 20 časova,\nu subotu 14. novembra od 10 do 00 časova.\nNarodna biblioteka „Đura Jakšić“ - Radeta Moskovlića 17,


SPREMNA PRVA ANALIZA SITUACIJE NA TRGOVSKOJ GORI: U EKSPERTNI TIM ULAZE I SEIZMOLOZI | Hayat.ba\nSPREMNA PRVA ANALIZA SITUACIJE NA TRGOVSKOJ GORI: U EKSPERTNI TIM ULAZE I SEIZMOLOZI\nEkspertski i Pravni tim BiH pripremili su prvi presjek stanja i plan aktivnosti u cilju pobijanja opravdanosti ideje iz susjedne Hrvatske da Trgovska gora u skorije vrijeme postane mjesto za odlaganje opasnog otpada iz Nuklearne elektrane “Krško”.\nStav u BiH je da je ta lokacija nedopustiva jer je nalazi uz samu granicu i u slivu rijeke Une, koja je zaštićeno područje, a poseban akcenat je na činjenici da bi, odlaganjem tog radioaktivnog otpada i istrošenog nuklearnog goriva, bilo ugroženo zdravlje oko 250.000 stanovnika.\nU Ministarstvu vanjske trgovine i ekonomskih odnosa BiH potvrđeno je da je ministar Staša Košarac za danas sazvao sastanak na koji su pozvani čelnike timova koji su lani formirani da bi predočili šta je do sada urađeno i šta je u planu, imajući u vidu da posljednji potezi iz Hrvatske ukazuju da tamošnji nadležni nemaju namjeru da odustanu od te lokacije na prostoru bivše kasarne Čerkezovac na Trgovskoj gori, piše Glas Srpske.\nEkspertski tim sa stručnog stanovišta treba da napravi sveobuhvatnu analizu stanja i predvidi sve moguće negativne uticaje na okolinu koji bi se desili u okruženju vojnog skladišta “Čerkezovac”, a pomoć će mu biti i drugi dio stručnjaka, angažovanih u Pravnom timu.\nPredsjedavajući Ekspertskog tima Emir Dizdarević, koji je i zamjenik direktora Regulatorne agencije za radijacionu i nuklearnu sigurnost BiH istakao je jučer da u izvještaju predložili i nekoliko mjera.\nPlan je da formiramo tri grupe sa jasnim zadacima i da u cijelu priču uključio i seizmologe imajući u vidu seriju zemljotresa koji su se desili od početka godina u blizini lokacije Trgovske gore te da jednom mjesečno sa kolegama iz pravnog tima razmatramo sve – rekao je Dizdarević i dodao da će se tražiti model i finansiranja vanjskih saradnika u tom timu.


Nema promene u režimu prelaska granice\nRadovan BOROVIC, Gëzim BAXHAKU\nJavnost u Srbiji gotovo da nema informacija o tome kako građani Kosova koji poseduju UNMIK-ova dokumenta teško ili gotovo ne mogu da pređu administrativnu liniju između Kosova i Srbije. U potrazi za odgovorom zbog čega vlasti u Beogradu ne dozvoljavaju prelazak administrativne linije i korišćenje UN dokumenata u Srbiji, Vuko Antonijević predsednik Koordinacionog centra za Kosovo kaže:\n“UNMIK nije imao pravo da uvede nikakve putne isprave. Na žalost, država se u početku nije snašla, jedan deo službi je trebalo da ostane na KiM koji bi izdavao putne isprave, znači po konvenciji iz ’68. godine - ko može da izdaje putne isprave, vozačke, saobraćajne - a ne da UNMIK napravi svoju državu. Država se pravom ne treba da prizna i nije mogla da prizna ta dokumenta. Kretanje jeste problem, ali šta da radim?!”\nVladin predstavnik za Kosovo Vuko Antonijević podseća da svi građani Kosova imaju obavezu da prilikom ulaska u Srbiju plate određene takse, pre svega kada je reč o automobilima kako bi nesmetano boravili u Srbiji. Na pitanje da li je bilo pokušaja da se to pitanje reši obostranim priznanjem validnosti dokumenata Antonijević kaže:\n”Inače ne možemo da priznamo zato što ne priznaju ni oni naša dokumenta, a naša dokumenta su morali da priznaju do rešenja o statusu ili bilo čega. Nemaju pravo ni na pasoše, ni na lične karte ni na vozačke ni saobraćajne. Oni su hteli da ponište srpska dokumenta na Kosovo i Metohiju tako da država to nije ni prihvatila. Zna se ko može da izdaje putne isprave, svakako da to nisu nekakve privremene misije, Kosovo nije država. To je prešlo ingerencije kosovskih institucija - ministarstvo, policija - oni su preveli, to ne radi više UNMIK. Ni po jednoj konvenciji, međunarodnim propisima se ne ispunjava - tačno zna ko može da izdaje putne isprave.”\nInicijativa mladih za ljudska prava i nekoliko nevladinih organizacija, više puta su zatražile kod vlasti u Beogradu da priznaju UN dokumente, koji se izdaju na Kosovu. Andrej Nosov ističe da srpske vlasti dvostruko tumačeći Rezoluciju 1244, koriste mogućnost da ne priznaju UN dokumenta:\n“Reč je o tome da Srbija praktično koristi Rezoluciju 1244 za jednu stvar, a s druge strane ne priznaje UNMIK. Ovo se ne događa samo Kosovarima koji imaju UNMIK dokumenta, svaki građanin sveta koji doputuje prvo u Prištinu, preko prištinskog aerodroma, i pokuša da uđe u Srbiju – on je onemogućen zato što Srbija ne priznaje ni ovaj UNMIK-ov pečat koji ti ljudi dobiju kada ulaze na Kosovo.”\nPoslednjih meseci sve više je kosovskih Albanaca koji su zatražili izdavanje srpkih putnih isprava kako bi lakše putovali po svetu. Nosov dodaje da u saradnji sa policijom kada je reč o prelasku njihovih saradnika sa Kosova u Srbiju nije bilo problema:\n”Moram da kažem da su kabinetu ministra Jocića uvek izlazili u susret Inicijativi mladih za ljudska prava i drugim NVO da kada je potrebno da mladi ili bilo ko sa Kosova dođe i partecipira na nekom događaju u Beogradu, oni prođu preko te granice, ali mislim da je neophodno priznati ta dokumenta bez obzira na napore NVO da neko prođe preko određene granice.”\nIako oko 40 zemalja, priznaje UNMIK-ov putni dokument, koji je građanima Kosova zamena za pasoš, Vuko Antonijević iz koordinacionog centra za Kosovo ponavlja da vlada u Beogradu ne razmišlja da promeni stav po pitanju priznavanja UN dokumenata:\n“Ni po jednoj konvenciji ni eventualnim međunarodnim propisima se ne ispunjava jer se tačno zna pojam ko može da izdaje putne isprave.”\nPortparol Kosovske policijske službe Veton Elshani u izjavi za naš program ističe kako građani Kosova, koji nemaju putne isprave niti lične karte iz Srbije, ne mogu proći administrativni prelaz između Kosova i Srbije u delu prema Srbiji:\n«Poznato je da Srbija ne priznaje UNMIK-ova dokumenta, koja za njih nisu validna i to važi za putne isprave, identifikaciona dokumenta, nekadašnje lične karte, vozačke dozvole i saobraćajne dozvole sa kosovskim registracionim tablicama.»\nDa bi se mogla preći administrativna linija, odnosno procedure ulaska u Srbiju, svaki putnik treba sa sobom da ima jedan od važećih dokumenata iz nekadašnje SR Jugoslavije, odnosno Srbije. Sa druge strane, lica koja imaju jedan od važećih dokumenata Srbije bez problema mogu da uđu na teritoriju Kosova, kaže Elshani. Iako putna dokumenta, odnosno UNMIK-ove pasoše priznaje 39 zemalja Evrope i šire, Srbija je jedina zemlja u regionu koja ne priznaje dokumenta koja izdaje međunarodna administracija na Kosovu. Zato su građani Kosova, koji zbog ličnih ili poslovnih potreba treba da putuju u Srbiju, prinuđeni da obezbeđuju lične karte, odnosno pasoše iz Srbije.\nProblem priznavanja putnih i ličnih isprava od strane Srbije je nekoliko puta bio na dnevnom redu sastanaka nekadašnjeg predsednika Koordinacionog tima za Kosovo Nebojše Čovića sa tadašnjim šefovima i zamenicima šefova UNMIK-a. Međutim, stav Srbije povodom ovog pitanja nije promenjen.\nDa bi se sa vozilom koje ima kosovske registracione tablice ušlo u Srbiju neophodno je na administrativnom prelazu dobiti privremene registraske tablice i osiguranje, koje se posebno plaćaju, što stvara dodatne troškove. Srbija takođe ne priznaje ni UNMIK-ove vozačke dozvole. Zadnjih dana poseban problem predstavlja povratak građana na privremenom radu u zapadnoevropskim zemljama preko admnistrativnih prelaza sa Srbijom. Tokom ovog vikenda se na prelazak preko prelaza Merdare čekalo do sedam sati. Zasto je tako? «Srpski zvaničnici ne dozvoljavaju da naši sugrađani koji dolaze na Kosovo iz pravca Crne Gore, Albanije i Makedonije prođu preko administrativnih prelaza, već da prođu kroz jednu državnu granicu, što znači da prođu preko Makedonije ili nekog drugog državnog graničnog prelaza. Naravno, to ne važi za one koji imaju jugoslovenske pasoše, jer oni bez problema mogu da uđu u Srbiju», kaže Elshani.\nOn ističe kako su i procedure ulaska u Srbiji veoma komplikovane:\n«Recimo, mi ne beležimo kada neko ulazi na Kosovo, uzimamo pasoše stavljamo pečate i oni koji ulaze na Kosovo mogu da nastave put. Sa druge strane, svako ko ulazi ili izlazi iz Srbije se upisuje u spiskove, što otežava i usporava ulazak, odnosno izlazak iz Srbije.»\nElshani kaže da je značajno olakšana i procedura ulaska i izlaska roba sa Kosova. U Alijansi preduzetnika Kosova kažu kako putna i identifikaciona dokumenta ne predstavljaju problem za saradnju zajednice preduzetnika na Kosovu i Srbiji, pošto Srbija, imajući u vidu ekonomske interese, bez problema i bez dodatnih procedura izdaje ova dokumenta pripadnicima zajednice biznisa na Kosovu. Predsednik Alijanse preduzentika Agim Shahini kaže da za to ima dva razloga:\n“Jedan od razloga je da prodaje svoje proizvode i drugi je politički razlog.”\nShahini ističe kako se problemi u priznavanju dokumenata čine pre svega da bi se dokazalo kako je Kosovo deo Srbije.


EU: Crnoj Gori tri miliona za zdravstvo, 50 za dugoročni program | PCNEN\nEU: Crnoj Gori tri miliona za zdravstvo, 50 za dugoročni program\nObjavljeno: 25.03.2020, 11:47h\nEU i u teškim trenucima borbe protiv COVID19 stoji sa Crnom Gorom i pomaže urgentno nabavku opreme i zaštitnih sredstava\nEvropska unija donira tri miliona Crnoj Gori za hitnu pomoć za zdravstvo i 50 miliona za dugoročni programa u skladu sa potrebama, a najviše za zdravsto, ekonomiju i preduzetnike, objavio je na Tviter nalogu šef Delegacije EU u Podgorici Aivo Orav.\n“Velika zahvalnost Evropskoj uniji za podršku Crnoj Gori u najtežim trenucima borbe protiv COVID19. Evropske vrijednosti i solidarnost na djelu!”, poručio je premijer Duško Marković takođe na Tviter nalogu Vlade.\nOn je naveo da će Crna Gora nastaviti da predano radi sa Evropskom komisijom i Delegacijom “da zajednički saniramo posljedice krize”.\n“EU i u teškim trenucima borbe protiv COVID19 stoji sa Crnom Gorom i pomaže urgentno nabavku opreme i zaštitnih sredstava sa 3 miliona eura kroz sistem UN. Istovremeno radimo na definisanju modela za dodatnih 50 miliona eura pomoći za prevazilaženje socio-ekonomskih efekata izazvanih krizom”, navedeno je na Tviteru Vlade.


Tržni centar - Blic Online\nTUČA U TRŽNOM CENTRU Momka i devojku razdvajala grupa ljudi, na kraju su nju odneli (VIDEO)\nTuča muškarca i žene dogodila se u večernjim satima u jednom tržnom centru u Beogradu.\nPOŽAR IZA TRŽNOG CENTRA Buktinju gasi 19 vatrogasaca, GUST DIM NAD NOVIM BEOGRADOM (VIDEO)\nNa Novom Beogradu, tačno iza tržnog centra "Delta city", izbio je požar.\nJEZIVA SCENA NA NOVOM BEOGRADU Pronađeno izgorelo telo na napuštenom gradilištu\nNa napuštenom gradilištu, kako "Blic" saznaje, jutros je izbio požar u kojem je stradala jedna osoba.\nZamenik gradonačelnika Goran Vesić i gradska sekretarka za socijalnu zaštitu Nataša Stanisavljević prisustvovali su otvaranju još jednog punkta za vakcinaciju protiv virusa korona, a novi punkt otvoren je u „Beošoping centru” na Zvezdari.\nDRASTIČNA KONTROLA Austrijska policija patrolirala u tržnom centru, ko nema kovid potvrdu kod sebe plaća PAPRENU KAZNU (VIDEO)\nPolicija pokrajine Donja Austrija sprovela je danas kontrolu poštovanja "2G" epidemiološkog pravila na prostoru tržnog centra SCS nadomak Beča.\nBanjalučkoj starleti Božani Vujinović zapaljen je automobil danas u garaži jednog tržnog centra.\nVlasnica automobila “rendž rover”, koji je danas izgoreo u garaži u tržnom centru Delta, je Božana Vujinović najpoznatija starleta iz Banjaluke, saznaje Srpskainfo.\nUhapšen lopov: Ukrao kosilicu iz tržnog centra\nPolicija je uhapsila Đ.D. zbog sumnje da je ukrao kosilicu iz kruga jednog tržnog centra.\nKao da nam nije bilo dovoljno zagađenog vazduha sa zapaljene deponije u Vinči i smrada stajskog đubriva sa njiva iz oboda grada, pa smo dobili novi izazov za naša pluća – požar u Kineskom tržnom centru u novobeogradskom bloku 70. Jedna od najvećih vatrenih stihija u istoriji prestonice dovela je do usijanja pitanje šta udišemo ovih dana u Beogradu ili, bolje rečeno, zbog čega imamo glavobolje i nagone za povraćanjem?\nPosle višečasovne borbe vatrogasaca s požarom u Kineskom tržnom centru dramatične fotografije dima, pepela, gareži obilaze srpski internet, a među njima se izdavaja jedna. Stefan, vatrogasac, kleči na zemlji posle 13 sati iscrpljujuće brobe sa plamenom i gleda u ono što je ostalo od tržnog centra.\nKandidati za najgore roditelje na svetu: Sede za stolom, a bebu ostavili da leži na pločicama usred tržnog centra\nDa je roditeljstvo teško - nije tajna, pogotovo kada treba da napustite sigurnost kuće sa bebama i decom. Međutim, svi znaju da bebe ne bi trebalo da ostavljate same na hladnom podu, pogotovo na javnim mestima kao što je tržni centar. To je upravo uradio jedan par i šokirao sve prisutne.\nNovi tržni centar „Ritejl nest park”, investicija vredna više od sedam miliona evra, otvoren je u Obrenovcu, a sa njim i 150 radnih mesta.\nTRŽNI CENTRI SPREMNI U ova TRI OBJEKTA Beograđani će moći da se vakcinišu, čeka se samo jedna stvar


Sonialvision G4 - Alpha Imaging\nNajbolji u klasi Multi-funkcionalni Universalni R/F sistem\nSa SONIALVISION G4, Shimadzu nudi najbolji u klasi Multi-funkcionalni Universalni R/F sistem – koji je upotrebljiv zarazličita snimanja i okruženja i koji obezbeđuje visok kvalitet slike uz minimiziranje doze, a jednostavan je za rukovanje.\nSistem je pažljivo dizajniran da opsluži sve korisnike u raznovrsnosti situacija, što ga čini idealnim za širok spektar snimanja, kao što su ortopedija, opšta radiografija, snimanja s barijumom, endoskopija, urologija, angiografija itd.\nVelika sposobnosti kretanja imidžing lanca i 17 × 17 inčno polje FPD pruža više od 2 m dugu pokrivenost bez pomeranja pacijenta, što omogućava da se obavljaju sve vrste snimanja u veoma bezbednim uslovima.\nNajbolji u klasi, 139-mikronski FPD sa izuzetno malim pixel-pitch, sa unapređenom digitalnom tehnologijom za obradu slike garantuje najviši kvalitet slike ikada.\nSONIALVISION G4 postiže sveobuhvatnu redukciju doze kao ukupan sistem. Opremljen je različitim funkcijama da se efikasno smanji nivo radijacije, kao što su uklonjiva rešetka, kontrola pulsne fluoroskopije, novi kolimator sa Multi Beam Hardening (MBH) filterima, virtualna kolimacija, doprinose sa još više mogućnosti za smanjenje doze, zadržavajući dobar kvalitet izlaznog snimka.


Besplatna kontrola zdravlja sutra na Makovoj sedmici | (Vesti - 15. 07. 2019) Subotica.com\nBesplatna kontrola zdravlja sutra na Makovoj sedmici\n15.07.2019. u 00:00h\nZdravstvena akcija "Selu u pohode - proveri svoje rizike, kontroliši zdravlje!" održaće se sutra, 16. jula, u prostorijama Mesne zajednice Makova sedmica. Tokom prepodnevnih časova, sugrađani će moći besplatno i bez zdravstvene knjižice da provere svoje zdravstveno stanje.\nTakođe, svi pušači će moći da izmere vrednosti ugljen-monoksida u izdahnutom vazduhu i da dobiju savete za prestanak pušenja.\nIstog dana, volonteri Crvenog krsta Subotica će podeliti pakete hrane i higijene socijalno najugroženijim stanovnicima ove mesne zajednice.\nzavod za javno zdravlje makova sedmica dom zdravlja subotica besplatan pregled kontrola zdravlja selu u pohode crveni krst subotica preventivni pregledi


Situacija u Prokuplju pod kontrolom, ipak uvedene nove epidemiološke mere - juGmedia\nU cilju prevencije i sprečavanja širenja zaraze virusom korona na teritoriji Prokuplja juče je doneta naredba o obaveznom nošenju zaštitnih maski u zatvorenom prostoru svih javnih objekata u Prokuplju, kao i obaveza držanja distance između dve osobe od najmanje metar i po u pomenutim objektima.\n„Situacija u našem gradu je pod kontrolom. Međutim, svedoci smo da se broj obolelih povećao u pojedinim gradovima i opštinama, te smo ovu naredbu doneli kako se to kod nas ne bi dogodilo. Još jednom apelujemo na građane da poštuju ovu naredbu“, kažu iz gradskog štaba.\nKako dodaju, kontrolu ove naredbe, sprovodiće nadležna inspekcija Gradske uprave grada Prokuplja.\nZbog radova na sistematskoj zameni brojila i izmeštanju mernih mesta u utorak 26. februara bez struje će u Leskovcu biti sedam ulica. Od 8 časova do…\nU četvrtak 17. oktobra u Galeriji Narodnog muzeja u Leskovcu, sa početkom u 19 sati biće otvorena izložba Marine Milev pod nazivom „Apsolutno stvarno“.…


Učinite mali prostor većim u par jednostavnih poteza\nŽivot u centru grada može biti veoma uzbudljiv, ali potraga za idealnim stanom je prava avantura...\nMeđutim, u većini slučajeva u zamenu za život u gradskom centru, osoba mora da se adaptira na manji životni prostor. Prilagođavanje malog stambenog prostora ponekada može biti jako komplikovano, ali dekorateri kuće The Goort su dizajnirali enterijer ovog stana na besprekoran način.\nPravim linijama, nežnim bojama, u kombinaciji sa pametnim planiranjem prostora i uklapanjem tekstura i materijala učinili su da ovaj enterijer stana deluje veće i neopterećeno. Na sreću oni su imali visoke plafone, što im je pomoglo da prostor definišu vertikalno. Prostori na spratu su uvek pozitivan dodatak kada je kvadratura doma mala. Tim je napravio čak i malu verandu na vrhu stepenica, pružajući ovom malom prostoru grandioznu konstrukciju koja je potpuno funkcionalna.\nIzbor namešaja može pomoći kako bi se proširio izgled stana na različite načine. Veoma svetle boje ili prirodne sa svetlim akcentima, takođe mogu pomoći u postizanju ovih ciljeva, kao što je to slučaj sa ovim malim i ljupkim ambijentom. Neutralno siva dvosed sofa, sa dubokim i bogatim senkama akcentovanih jastuka, uobličava celokupnu temu čitavog ambijenta. Tamno siva akcentovano obojenih stolica, zid od cigala, svetlo ofarban drveni pod, plafon i klizeća vrata, podržavaju modernu i prirodnu temu u stanu.\nBeli plafon postiže efekat da soba izgleda visoko, čime se produžava prostor vertikalno i stvara osećaj da su stepenice oduvek bile tu. Ovo je ključ rada sa malim površinama kao što je ova, ništa ne sme da izgleda neobično, ili van svog mesta. Prostor mora biti predivno dekorisan i organizovan pod konac, uz što manju upotrebu glomaznih elemenata i komada nameštaja.\nVeliki prozori čija stakla pružaju zvučnu izolaciju, dozvoljavaju prirodnom svetlu da prodre u enterijer, dajući unutrašnjosti ovoga stana, svetao ambijent, čak i uz ukupnu temu njegovih boja, koja biva potpuno pokorena. Sudeći po profesionalnim dekoraterima enterijera, mali prostori moraju uvek imati svetle zidove, ali boja i dizajn ovog mesta stanovanja dokazuju sasvim suprotno.\nPažljivim procenjivanjem dnevne zone ovog stana, pronaći ćete da on sadrži sve što je potrebno, ali da je pritom veoma dobro kamuflirano. Na primer, kuhinja je vešto skrivena iza klizećih vrata u prostoru dnevnog boravka. Široki televizor ravnog ekrana se nalazi unutar polica za knjige sa klizećim panelima, dok je ulaz u stan privatan, ali veoma pristupačan. Stepenice vode ka američkom plakaru, a spavaća soba i prostor u kome se nalazi kupatilo su predivno dizajnirani uz upotrebu svakog pravila iz knjige koje mali prostor čini većim, funkcionalnijim i udobnijim.\nPrepoznatljiv izgled i dizajn ovog malog prostora jasno čini tačnom tvrdnju da, iako je stan možda malo uskraćen za prostor, on i dalje može imati stila. Iskorišćavanje prednosti visokog plafona, u svrsi korišćenja multifunkcionalnog namešaja, svaki mali prostor pretvara u komotan ambijent, a to ovaj stan dokazuje na pravi način!


POČEO DA RADI CENTAR ZA COVID-19 MERE - Portal Sremske Mitrovice\nPOČEO DA RADI CENTAR ZA COVID-19 MERE\nMinistarstvo državne uprave i lokalne samouprave Vlade Republike Srbije saopštilo je da je danas počeo da radi Centar za COVID-19 mere, na kojem se nalaze najnovije verzije naredbi i uredbi i gde privreda može da dobije tačne podatke o ograničenjima koje ove mere podrazumevaju, sa aspekta delatnosti koju obavljaju.\nPredstavnici privrede će na ovom mestu moći da dobiju informacije o tome da li pojedini objekti smeju da rade, do koliko časova, u kojem obimu, sa kojim kapacitetom, a postoji i mogućnost da postave pitanje ukoliko im neka mera nije jasna, a odnosi se na njihovo privredno društvo.\nInternet adresa Centra za COVID-19 mere je inspektor.gov.rs, sva pitanja se postavljaju putem kontakt forme, a odgovori javno objavljuju u dnevnom režimu.\nRad ovog centra značajno će unaprediti efektivnost protivpandemijskih mera i doprineti boljem razumevanju mera od strane privrede i građana, sa ciljem uspostavljanja maksimalno povoljnog poslovnog okruženja u uslovima pandemije.\nIzvor: M Televizija\nTags: covid 19 mere, sremska mitrovica korona\nPreko 100 Laćaraca vakcinisano na mobilnim punktovima


Savremeni radarski uređaj evidentirao 607 prekršaja - UPSMedia Savremeni radarski uređaj evidentirao 607 prekršaja – UPSMedia\noktobar 20, 2020 urednik\nPolicijska uprava Zvornik je u vremenskom periodu od 01. do 15. oktobra 2020. godine, koristila savremeni radarski uređaj za mjerenje prekoračenja brzine, na području koje se nalazi u operativnoj nadležnosti PU Zvornik.\nZa vrijeme korišćenja navedenog uređaja na našem području, evidentirano je 607 prekršaja prekoračenja brzine kretanja. Vozačima koji su počinili prekršaj evidentiran savremenim radarskim sistemom, obavještenje o učinjenom prekršaju dostavlja se na prijavljenu adresu prebivališta.\nPolicijska uprava Zvornik će nastaviti sa pojačanim aktivnostima u cilju veće bezbjednosti svih učesnika u saobraćaju. Ovom prilikom apelujemo na vozače da poštuju saobraćajne propise i da vožnju prilagode uslovima i stanju puta.\n← Srebrenica: U Prohićima ukraden kajak sa veslima\nKonkurs za prijem 5 radnika – JU OŠ „Vuk Karadžić“ Bratunac →\napril 18, 2021, 10:53 pm


Светски дан вода | Zeleni Srbije\nZa Zelene Srbije otpadne vode predstavljaju jedan od najvećih ekoloških problema. Srbija daleko kaska za Evropom, što potvrđuje činjenica da je Beograd jedini glavni grad u Evropi koji svoje otpadne vode ispušta direktno u Savu i Dunav, bez prethodnog tretiranja. Ništa bolje stanje nije ni u drugim delovima države, jer upravo zbog velikog broja septičkih jama i niskog stepena pokrivenosti kanalizacijom (56% stanovništva je priključeno na sistem javne kanalizacije) u pogledu komunalne infrastrukture Srbija se nalazi skoro na dnu lestvice evropskih zemalja.\nZeleni Srbije ističu da je neophodan preduslov za kvalitetno rešavanje problema otpadnih voda izgradnja kolektora za njihovo prečišćavanje. Savremeni procesi prečišćavanja otpadnih voda zasnivaju se uglavnom na biološkim procesima. Oni predstavljaju primere dobre prakse, jer otpadni materijali koji se dobijaju u toku tretmana otpadnih voda predstavljaju korisne sirovine. Kao primer izdvajamo mulj koji se može upotrebiti u poljoprivrednoj proizvodnji kao fermetisano đubrivo, i biogas koji se može iskoristiti za proizvodnju energije. Industrija za preradu otpadnih voda kroz primenu novih tehnologija sa samoodrživim sistemima predstavlja veliki potencijal za razvoj zelenog biznisa i otvaranje novih radnih mesta. Pored toga, prioritet treba da nam bude štednja, racionalno korišćenje i očuvanje ovog prirodnog resursa.


Vila Marilena - Altamarea\n150m NA od 65 €\nLokacija: Vila Marilena se nalazi u centru Platamona kod luke na oko 30-40m udaljenosti od mora. Udaljenost od gradske plaže je 150m. U blizini vile se nalazi veliki supermarket, taverne, restorani, kafei, butici... Vila je opremljena Wi-Fi internetom (agencija ne može garantovati brzinu interneta i nije odgovorna u slučaju slabog signala ili nestanka interneta usled tehničkih problema). Smeštajni kapaciteti se nalaze u prizemlju i na 2. spratu.\nApartman 5 duplex\nPAKET ARANŽMAN : po osobi ● PREVOZ + SMEŠTAJ + OSIGURANJE●\nSTD 1/2-3 osobe\nPrevoz turističkim autobusom (klima, audio/video oprema) na relaciji Novi Sad/Beograd-Platamon-Beograd/Novi Sad\nDete od 0-7 godina na zajedničkom ležaju plaća iznos od 49 € i ima svoje mesto u autobusu.\nUSLOVI / NAČIN PLAĆANJA: plaćanje je u dinarskoj protivvrednosti po srednjem kursu NBS na dan uplate.


Udruženje slijepih Kantona Sarajevo realizuje edukaciju za korištenje Iphona\nNa inicijativu članova udruženja slijepi sa područja Federacije BiH, Udruženje slijepih Kantona Sarajevo pokrenulo je online edukaciju za korištenje Iphona. Edukacija se realizuje putem Skype, a uključeno je 9 slijepih osoba.\nNa ovoj online edukaciji razgovara se o mogućnostima koje slijepim osobama pruža Iphone, a instruktor i moderator ove edukacije je Gradimir Kragić iz Opštinske organizacije slijepih i slabovidih Teslić.\nZbog novonastale situacije, prouzrokovane pandemijom Covid 19, sve planirane aktivnosti za ovu godinu pokušavaju se prilagoditi ovoj situaciji.\nS obzirom na propisane preventivne mjere, a prije svega fizičku distancu, značajnu ulogu bi trebalo imati korištenje savremenih načina komunikacije.\nIz tih razloga Udruženje je pristupilo organizovanju online edukacije slijepih osoba. Već ranije počela je individualna online edukacija za korištenje račinara u koju je uključeno 8 slijepih osoba.\nEdukacije se provode u okviru projekta "Unapređenje dugoročne održivosti Udruženja slijepih Kantona Sarajevo i drugih organizacija slijepih u Federaciji BiH kroz edukaciju, zagovaranje i podizanje svijesti", koji Udruženje slijepih Kantona Sarajevo realizuje u periodu 2018.-2021. u saradnji sa partnerskom organizacijom Savezom slijepih Švedske(SRF), finansiranom od strane MyRight.\nViše informacija možete naći na facebook stranici Udruženja slijepih Kantona Sarajevo i na web stranici na slijedećem linku: http://www.slijepi-sa.org.ba/